
পর্ব ০১ 


ইসলামবিদ্বেষ এবং বাংলার মুসলিমদের দ্বীন ও আত্মপরিচয় টিকিয়ে রাখার প্রশ্ন নিয়ে আমাদের চিন্তা করা 
দরকার। এ জন্য প্রথমে প্রয়োজন ইস্যুভিত্তিক লেখালেখি বা হইচই করার প্রবণতা থেকে বের হয়ে আসা এবং 
দীর্ঘমেয়াদী সমস্যা নিয়ে চিন্তা করতে শেখা। স্বাভাবিকভাবেই এসব বিষয়ে আবেগ কাজ করে৷ কিন্তু আবেগ 
সাময়িক। আবেগ দ্ৰুত বদলায়। আমাদের প্রয়োজন শরীয়াহর আলোকে ঠান্ডা মাথার যৌক্তিক বিশ্লেষণ। আর 
কার্যকরী বিশ্লেষণের ভিত্তি হল বাস্তবতা ও বিদ্যমান সমস্যাকে সঠিকভাবে বোঝা। 


আমি সংক্ষেপে আমাদের বর্তমান সম্পর্কে কিছু পয়েন্ট বলছি। 


১। বাংলাদেশের সমাজ ও রাষ্ট্রে সিস্টেমিক ইসলামবিদ্বেষ আছে। সমাজ, সামাজিক দৃষ্টিভঙ্গি, শিক্ষা, মিডিয়াতে 
উপস্থাপন, রাষ্ট্রীয় প্রতিষ্ঠান ইত্যাদির মধ্যে ইসলামবিদ্বেষ গেঁথে আছে। যেখানে লিখিত বা প্রকাশ্যভাবে 
ইসলামবিদ্বেষ নেই, সেখানেও প্রয়োগের ক্ষেত্রে অলিখিতভাবে ব্যাপক ইসলামবিদ্বেষ আছে। হিজাব, দাড়িসহ বিভিন্ন 
বিষয়ে বৈষম্য ও ঘৃণামূলক যেসব অপরাধ আমরা দেখি, সেগুলো এই সিস্টেমিক ইসলামবিদ্বেষের বহিঃপ্রকাশ, 
বিচ্ছিন্ন ঘটনা না। 


২। সক্ৰিয়ভাবে ইসলামবিদ্বেষ ধারণ করা লোকদের সংখ্যা অল্প। কিন্তু এরাই মিডিয়া, সাংস্কৃতিক অঙ্গন, নাগরিক 
সমাজ এবং প্রশাসন বিশাল অংশকে নিয়ন্ত্ৰন করে। এই অংশটি সমাজের বাকি অংশকে তাদের ইসলামবিদ্বেষী, 
কলকাতা এবং পশ্চিমকেন্দ্রিক আকীদাহয় দীক্ষিত করতে চায়। এদের মধ্যে অল্পসংখ্যক হিন্দু কিন্তু অধিকাংশই 
নামধারী মুসলিম। 


৩। বাংলাদেশের মুসলিমরা এই যমিনের সন্তান। তাদের অতীত, বর্তমান ও ভবিষ্যৎ এই ভূখণ্ডের সাথে যুক্ত। এই 
মুসলিমরা এবং তাদের উত্তরসুরীরা এ মাটিতেই থাকছে, কোথাও যাচ্ছে না। মুসলিমরা এই মাটির ওপর দাবি 
ছাড়বে না। 


8। মুসলিমরা ইসলামকে ছাড়বে না। মুসলিমরা গুনাহগার হতে পারে। কিন্তু তাদের পক্ষে ইসলামের কোন 
বিধানকে অস্বীকার বা অকার্যকর করা সম্ভব না। হিজাব-নিকাব-দাড়ি-টুপি থেকে শুরু করে অন্য কোন কিছুই 
মুসলিমরা ত্যাগ করবে না। 


৫। মিডিয়া, মানবাধিকার সংস্থা, বুদ্ধিজীবি, সেক্যুলার বিভিন্ন সেলিব্রিটি_-এদের কেউই মুসলিমদের পক্ষে কথা 
বলবে না। বরং মুসলিমরা আক্রান্ত হলেও মিডিয়া তাদের আগ্রাসনকারী হিসেবে তুলে ধরবে। ৫-ই মে এবং 
মোদীবিরোধী আন্দোলনের ‘তাণ্ডব’ সংক্রান্ত মিডিয়া পলিসি এর জ্বলন্ত উদাহরণ। 


৬। সরকার (যেকোনো সরকার)-এর কাছে দাবি জানিয়ে তেমন কোন লাভ নেই। যেকোনো সেক্যুলার সরকার 
চেষ্টা করবে বাংলাদেশের সেক্যুলার-কালচারাল এলিট (ইসলামবিদ্বেষী শক্তি), ভারত এবং আ্যামেরিকাকে খুশি 
রাখার। যার ফলে সরকার বদলের ফলে সাময়িকভাবে কেবল মাত্রার পরিবর্তন ঘটবে, কিন্তু সিস্টেমিক 
ইসলামবিদ্বেষের মূল সমস্যা সমাধান হবে না। যেকোনো সরকার এসব ক্ষেত্রে মুসলিমদের স্বার্থ কেবল তখনই 
আমলে নেবে যখন তারা দেখবে এই ধরনের ইস্যুতে মুসলিমদের বিরুদ্ধে অবস্থান নেয়া তাদের জন্য নেতিবাচক 
হবে। 


৭। শক্তিপ্রয়োগের মাধ্যমে স্ট্যাটাস কৌ (বিদ্যমানতা) পরিবর্তনের সক্ষমতা বাংলাদেশের মুসলিমদের বর্তমানে 
নেই। 


৮। যদি অন্য সকল চলক অপরিবর্তিত থাকে (০5655 7911095), তাহলে বাংলাদেশে ইসলামবিদ্বেষ এবং 
ইসলাম পালনের ক্ষেত্রে বৈষম্যের মাত্রা ক্রমশ বৃদ্ধি পাবে। ইসলামী বইয়ের বেস্টসেলার, ফেইসবুকের পোস্টের 
লাইক-শেয়ার সংখ্যা বাড়ার মত বিষয়গুলো ইতিবাচক হলেও, এগুলোর মাধ্যমে এ বাস্তবতা বদলাবে না। 
দীর্ঘমেয়াদে বাংলাদেশে মুসলিমদের অস্তিত্ব টিকিয়ে রাখতে হলে এই অবস্থাকে বদলাতে হবে। 


৯। শরীয়াহর দিক থেকে সেক্যুলার শাসনব্যবস্থার অংশ হবার কোন সুযোগ নেই। গণতান্ত্রিক পদ্ধতিতে অংশগ্রহণ 
এঁতিহাসিকভাবে মুসলিমদের কাজে আসেনি। বরং এতে করে বিদ্যমানতাকে বৈধতা দেয়া হয়েছে। ক্রমশ ছোট 
হয়ে এসেছে মুসলিমদের নিজস্ব বলয়। বিকৃতি ঘটেছে মুসলিমদের রাজনৈতিক চিন্তার। গণতান্ত্রিক পদ্ধতিতে 
অংশগ্রহণ রোগীকে ওষুদের বদলে বিষ দেয়ার মতো। 


যদি ওপরের ৯টি পয়েন্টের ব্যাপারে একমত হওয়া সম্ভব হয় তাহলে এগুলোকে সামনে রেখে আমরা করণীয় 
এবং সম্ভাব্য কৰ্মপদ্ধতি সম্পর্কে চিন্তা শুরু করতে পারি। যদি কোন পয়েন্টে দ্বিমত থাকে, তাহলে পরবর্তী 
আলোচনাতে যাবার আগে সেই দ্বিমতের মীমাংসা করতে হবে। 


ৰ 


পৰ্ব ০২ 


কার্ল মার্ক্সের ধারণা ছিল পুঁজিবাদী সমাজগুলো অবধারিতভাবে এক পর্যায়ে সোশ্যালিস্ট/সমাজতান্ত্রিক সমাজে 
পরিণত হবে, তারপর একসময় কমিউনিস্ট সমাজে পরিণত হবে। মার্ক্সের ধারণা অনুযায়ী ইউরোপের ত্যাডভ্যাসড 
ক্যাপিটালিস্ট অর্থনীতিগুলো; বিশেষ করে ব্রিটেন, ছিল সোশ্যালিসম এবং কমিউনিসমের জন্য সবচেয়ে উর্বর ভূমি। 
মার্ক্স মনে করতো, খুব শীঘ্রই সর্বহারা তার দাসত্বের বাস্তবতা অনুধাবন করে বিদ্রোহে জেগে উঠবে। বুর্যোয়াদের 
পতন ঘটিয়ে প্রতিষ্ঠা করবে মার্ক্সিস্ট ইউটোপিয়া। 


কিন্তু গত শতাব্দীর শুরুর দিকে নিও-মার্সিস্টি চিন্তাবিদরা একটা সমস্যার মুখোমুখি হল। তারা দেখতে পেল 
মার্ক্সের ভবিষ্যতবাণী মিলছে না। 

ইউরোপের ত্যাডভ্যাসড সমাজগুলোতে সর্বহারাদের উপলব্ধি আসছে না। কাঙ্ক্ষিত বিপ্লব আসছে না। 
হিসেব কেন মেলে না? কেন ইংল্যান্ড কিংবা জার্মানীতে প্রলেতারিয়েতের বিপ্লব আসছে না? কেন শ্রমিকরা এতো 
ভয়াবহ নির্যাতন ও শোষণের মধ্যে থাকা সত্ত্বেও বিদ্রোহ করছে না? 


যেসব নিও -মার্ক্সিস্ট চিন্তাবিদ এই প্রশ্নগুলোর জবাব খোজার চেষ্টা করেছিল তাদের মধ্যে সবচেয়ে বিখ্যাতদের 
একজন হলেন ইটালির ত্যান্টোনিও গ্র্যামশি । এসব প্রশ্নের উত্তর নিয়ে চিন্তা করতে গিয়ে গ্র্যামশি বললেন, 
জনগণের ওপর নিয়ন্ত্রন শুধু সংসদ কিংবা ব্যালট বাক্সের মাধ্যমে আসে না। সত্যিকারের রাজনৈতিক নিয়ন্ত্রন প্রায় 
অবধারিতভাবে চালিত হয় সাংস্কৃতিক নিয়ন্ত্ৰন দ্বারা। 


কিভাবে রাজনৈতিক নিয়ন্ত্রন অর্জিত হয়? কিভাবে একটা সমাজের প্রভাবশালী শ্রেনী বা গোষ্ঠী তাদের প্রভাব 
অর্জন করে? একবার প্রভাব ও ক্ষমতা অর্জনের পর কিভাবে তারা সেটা টিকিয়ে রাখে? এসব প্রভাবশালী গোষ্ঠী 
এমন একটা সামাজিক কাঠামো তৈরি করে যা একেবারেই জনমানুষের স্বার্থবিরোধী। তবু তাদের ক্ষমতা টিকে 
থাকে কীভাবে? কেন মানুষ তাদের বিরুদ্ধে বিদ্রোহ করে না? কিভাবে সর্বহারা এতো সহজভাবে এমন একটা 
সিস্টেমের অংশ নেয় যেটা আসলে তাকে দাস বানিয়ে রেখেছে? 

গ্যামশির উত্তর - কালচার, সংস্কৃতি। 
গ্যামশি বললেন, ইউরোপের জ্যাডভ্যাসড পুঁজিবাদী সমাজে প্রলেতারিয়েতের বিপ্লব আসছে না, কারণ এ 
দেশগুলোর শক্তিশালী সংস্কৃতি আছে। সংস্কৃতির প্রচার করা এবং টিকিয়ে রাখার জন্য আছে শক্তিশালী প্রতিষ্ঠান। 
এই সংস্কৃতি এবং সাংস্কৃতিক প্রতিষ্ঠানগুলো মিলে স্ট্যাটাস কৌ-কে টিকিয়ে রাখছে। সর্বহারাকে আটকে রাখছে 
বিপ্লবী হওয়া থেকে। 


এসব সমাজে বিপ্লব হচ্ছে না, কারণ এখানে একটা নির্দিষ্ট ধরণের সাংস্কৃতিক আধিপত্য আছে। মানুষ কী চায়, 
মানুষের আকাঙ্ক্ষা কী, মানুষ স্বপ্ন কী-এগুলো ঠিক করে দেয় কালচার। পুঁজিবাদী সমাজের কালচার মানুষের 
চিন্তাকে নিয়ন্ত্রন করে। সর্বহারাকে দাস বানিয়ে রাখে। সাংস্কৃতিক আধিপত্য বা কালচারাল হেজেমনি হল এঁ জিনিস 
যার মাধ্যমে কোন একটি শ্রেনী আধিপত্য অর্জন করে এবং নিজের প্রিভিলেজড স্ট্যাটাস বজায় রাখে। কালচারাল 


আধুনিক বিশ্বে নিয়ন্ত্রন শুধু সামরিক না। বরং জনগণকে নিয়ন্ত্রনের অন্যতন প্রধান হাতিয়ার হল মিডিয়া। সমাজের 
সংস্কৃতির প্যারামিটার এবং সীমানাগুলো ঠিক করে দেয়ার মাধ্যমে মিডিয়া জনগণকে ম্যানিপুলেট করে৷ নিয়ন্ত্রনের 
মাধ্যমে হিসেবে মিডিয়া সামরিক শক্তির চেয়েও বেশি কার্যকরী। 

কিন্তু কালচার আসলে কী? কিছু নিয়ম, রীতিনীতি, প্রথা-প্রচলন, কিছু ট্যাবু, কিছু মূল্যবোধ, কিছু মোটিফের সমষ্টিই 
তো, তাই না? তো এই রীতিনীতি, প্রথাপ্রচলন, ট্যাবু, মোটিফগুলো-এই কালচার-কে তৈরি করলো? 


গ্যামশির মতে, কেউ যদি সমাজের ন্যারেটিভ নিয়ন্ত্রন করতে পারে, এবং কেউ যদি জনগণকে বোঝাতে পারে- 
যে কালচারাল নর্মগুলো আমাদের সমাজে আছে, সেটাই পৃথিবীর চিরন্তন রীতি, সবকিছু এভাবেই সবসময় ছিল 
অথবা এভাবেই সবসময় থাকার কথা-তাহলে মানুষ স্ট্যাটাস কৌ নিয়ে আপত্তি করবে না। 


সাইক্লোনের কথা চিন্তা করুন। সাইক্লোন মানুষের জানমাল ধ্বংস করে। অনেক মানুষ আর কমিউনিটির জীবনে 
অবর্ননীয় দুর্ভোগ নিয়ে আসে। ক্ষতি হয় লক্ষ লক্ষ কিংবা কোটি কোটি টাকার। কিন্তু মানুষ কখনো সাইক্লোনের 
ওপর রাগ করে না। কারণ সাইক্লোনের ধ্বংসযজ্ঞের পেছনে কোন বিদ্বেষ, ক্ষতির কোন ইচ্ছা নেই। সাইক্লোনের 
জন্য কাউকে দায়ী করা যায় না। কাউকে দোষী করা যায় না। এবং সাইক্লোনকে থামানো যায় না। এটাই জীবন। 
এটাই বাস্তবতা। মেনে নেয়া ছাড়া আর কোন উপায় নেই। 

কিন্তু সাইক্লোনের ক্ষেত্রে যেটা সত্য সমাজের প্রভাবশালী সংস্কৃতির জন্য তা সত্য না। সাইক্লোন একটা ক্রুট ফ্যাক্ট 
অফ রিয়েলিটি। কিন্তু সংস্কৃতি মানুষ তৈরি করা। সমাজের প্রভাবশালী শ্রেনীর লোকেরা সংস্কৃতিকে ডিকটেট করে। 
সেই সংস্কৃতি তাদের ক্ষমতাকে মজবুত করে। 

এই সংস্কৃতির কল্যাণে সমাজের অন্য মানুষ মনে করে- সমাজের যুলুম, শোষণগুলো আসলে সাইক্লোনের মতো 
জীবনের আরেকটা বাস্তবতা। এগুলোর বিরুদ্ধে লড়াই করা, এগুলোর বিরুদ্ধে বিদ্রোহ করা অর্থহীন। এগুলো মেনে 
নেয়া ছাড়া আর কোন উপায় নাই। কিন্তু আসলে এটা বাস্তবতার চিরন্তন কোন অংশ না, অবধারিত, অমোঘ কিছু 
না। বরং এটা কালচারাল হেজেমনির মাধ্যমে তৈরি মায়া। বিভ্রম। 

আর একারণেই মার্ক্সের সেই বিপ্লব আসছে না। সর্বহারা এখনো শেকলে আটকে আছে, কারণ শেকল ভাঙ্গার 
বদলে এ শেকলকে দুনিয়ার চিরন্তন বাস্তবতা হিসেবে সে মেনে নিয়েছে। এটাই কালচারাল হেজেমনির শক্তি। 
কালচার একসময় মানুষের ‘কমনসেল্স’ হয়ে যায়৷ এবং এই ‘কমন সে" (কালচার) সমাজের প্রভাবশালী শ্রেনীর 


নিয়ন্ত্রন আর আধিপত্যকে বৈধতা দেয়। জনগণকে বলে-আর্থ-সামাজিক ব্যবস্থার অনেক কিছু হয়তো তোমার 
ভালো লাগছে না। কিন্তু এটাই বাস্তবতা, এটা মেনে নিতে হবে। 

আর এভাবে নিছক এ কালচারের অংশগ্রহণের মাধ্যমেই সর্বহারা স্ট্যাটাস কৌ-কে বৈধতা দিয়ে দেয়। শক্তিশালী 
করে। 

সামরিক আধিপত্যের মতোই সাংস্কৃতিক আধিপত্যের উদ্দেশ্য ক্ষমতায় টিকে থাকা। আর ক্ষমতায় টিকে থাকার 
সবচেয়ে কার্যকরী উপায় হল, মানুষের মূল্যবোধকে নিয়ন্ত্রন করা। এই ক্ষেত্রে গুরুত্বপূর্ণ ভূমিকা পালন করে 
বুদ্ধিজীবিরা। 

তাদের কথা, আলোচনা ইত্যাদি মানুষের ভ্যালু সিস্টেমকে প্রভাবিত করে। এদের লেখাগুলোই পত্রিকায় ছাপা হয়। 
এরাই টকশোতে গিয়ে কমেন্টারি করে। এদের গবেষণাই জার্নালে প্রকাশিত হয়, এরাই পাঠ্যবই লিখে, পাঠ্যসুচী 
ঠিক করে। এরাই পরবর্তী প্রজন্মের চিন্তার ছক ঠিক করে দেয়। আর এরা এই অবস্থান আসার সুযোগ পায়- 
এদেরকে এই অবস্থানে আসতে এবং থাকতে দেয়া হয়-কারণ তারা বিদ্যমানতাকে বৈধতা দেয়। 


এই কালচারাল হেজেমনি যে সবসময় কোন সংগঠিত গোষ্ঠীর মাধ্যমে তৈরি হয়, তা না। অনেক সময় কেবল 
ব্যক্তিস্বার্থ থেকে মানুষ স্ট্যাটাস কৌকে টিকিয়ে রাখে। ব্যক্তিস্বার্থের জায়গা থেকে মানুষ চিন্তা করে, কীভাবে 

বর্তমান ব্যবস্থা থেকে সে লাভবান হতে পারে। আর এভাবে সে কারেন্ট সিস্টেমের সক্রিয় অংশগ্রহণকারী হয়, 
এবং সিস্টেমকে সমর্থন করে। 


গ্যামশির কালচারাল হেজেমনি তত্ত্বের আলোচনা ব্যাপক। এটা খুব সরলীকৃত উপস্থাপন। এই তত্ত্বের অনেক 
দিকের সাথে আমরা একমত না। এর বিস্তারিত খুটীনাটা, আযাকাডেমিক বিশ্লেষণ আমাদের জন্য জরুরীও না। তবে 
সমাজ ও রাষ্ট্রে ক্ষমতার কাঠামোকে বোঝার ক্ষেত্রে এই তত্ব আমাদের কাজে লাগতে পারে। 

যেমন, এই পুরো আলোচনা থেকে আমরা গুরুত্বপূর্ণ একটি উপসংহার খুঁজে পেতে পারি। 


বাংলাদেশে মুসলিমদের সামনে অন্যতম প্রধান সমস্যা হল সেকু্যুলারদের কালচারাল হেজেমনি বা সাংস্কৃতিক 
আধিপত্য। আর বাংলাদেশে এই কালচারাল হেজেমনির মূল পিলারগুলো হল- শিক্ষা, মিডিয়া, আইন এবং 
‘অনুমোদিত ইসলাম? 

এই সেক্যুলার হেজেমনির কারণেই শহুরে এলিটদের চেয়ে হুজুর কিংবা 'প্র্যাকটিসিং মুসলিমরা' অনেক দিক 
থেকে বেশি জনসম্পৃক্ত হলেও তাদের জীবন, তাদের ওপর যুলুম, হত্যা গুরুত্ব পায় না। তাদের ক্ষেত্রে নিয়মকানুন 
ভিন্ন। শিবির আর কোটা আন্দোলন, দুটোর ওপরই হামলা হয়, কিন্তু ‘সমাজের’ প্রতিক্রিয়া ভিন্ন। টিপ আর হিজাব 
নিয়ে প্রতিক্রিয়া ভিন্ন। ‘তাণ্ডব আর ব্র্াকডাউনের ব্যাপারে প্রতিক্রিয়া ভিন্ন 


কাজেই বাংলার মুসলিমদের বর্তমান দুর্বল, অসহায় ও আক্রান্ত অবস্থাকে বদলাতে হলে আগে সেক্যুলারদের এই 
আধিপত্যকে ভাঙ্গতে হবে। আর তার প্রথম ধাপ হল তাদের তৈরি করা বাঙ্গালিত্ব, বাঙ্গালিয়ানা এবং বাঙ্গীলই 
সংস্কৃতি এবং ইতিহাসের বয়ান পুরোপুরিভাবে বর্জন করা। 


হিজাব এবং নিকাব পালনের কারণে মুসলিম নারীদের হয়রানি এবং তাঁদের সাথে বৈষম্যমূলক আচরণ নতুন না। 
দশ বছর আগেও এমন খবর আমরা দেখতাম। এখনো দেখি। তবে ইসলামবিদ্বেষী এই প্রবণতা দিন দিন বাড়ছে। 
আজ কলকাতামুখী সেক্যুলারিসমের চর্চা করা ঢাকা বিশ্ববিদ্যালয় থেকে শুরু করে ফিরিঙ্গিদের মেহধন্য ব্র্যাক 
বিশ্ববিদ্যালয়, মফস্বলের স্কুল থেকে শুরু করে জেলা শহরের কলেজ কিংবা বিশ্ববিদ্যালয়-ইসলামের বিধান 
পালনের কারণে মুসলিম নারীদের হয়রানি করা সব জায়গাতেই। 


ধরুন, এসবের প্রতিবাদে কোন কর্মসূচীর আয়োজন করা হল। মানববন্ধন, সভা-সমাবেশের মত নিরীহ কিছু! 
অথবা ধরুন, সিস্টেমিক ইসলামবিদ্ধেষের মোকাবিলার জন্য কোন প্রতিষ্ঠান তৈরি করা হল। এই প্রতিষ্ঠান 
ইসলামবিদ্বেষের ঘটনাগুলো মনিটর করবে, ডেইটাবেইস তৈরি করবে, এ ব্যাপারে বিভিন্ন গবেষণা করবে 
ভেতরে থেকেই কাজ করা হল। কাগজেকলমে এই ধরনের কাজে কোন সমস্যা থাকার কথা না। কিন্তু আপনি 
এবং আমি, দুজনেই জানি ‘উগ্রবাদী’ ট্যাগ লাগিয়ে এই পুরো প্রকল্পকে ভেঙ্গেচুড়ে দেয়ার ক্ষমতা বাংলাদেশের 
সেক্যুলার গোষ্ঠীর আছে। ধরা যাক, কর্মকাণ্ড একটা সীমা পর্যন্ত মেনে নিতে সরকারের সমস্যা নেই। যেহেতু তারা 
এটাকে নিজেদের জন্য হুমকি মনে করে না। তবু বাংলাদেশের সেক্যুলার গোষ্ঠী নানা হইহুল্লোড় আর স্টান্টবাজি 
করে রাষ্ট্রযন্ত্রকে টেনে নিয়ে আসবে তাদের এজেন্ডা বাস্তবায়নে। 


তারপর কী হবে? 

একেবারে নিরীহ ইস্যুতে প্রতিবাদ করতে গিয়ে গ্রেফতার হওয়া তরুণদের মিডিয়াতে ফলাও করে জঙ্গি প্রমাণ 

করা হবে। তাদের কে কয়টা বিয়ে করেছে, ফেইসবুকে কে কোথায় লাইক দিয়েছে, কার বিরুদ্ধে এলাকার কোন 
মাস্তান অভিযোগ করেছে সব কিছু মিলিয়ে মিশিয়ে খিচুড়ি বানিয়ে মিডিয়া উপস্থাপন করবে। বাস্তবতাকে দুমড়ে 
মুচড়ে এক পরাবাস্তব গল্প তৈরি করবে সেক্যুলার গোষ্ঠী। 


এক সময় বাস্তবতা হারিয়ে যাবে, আর এই ক্যারিক্যাচারটাকেই মানুষ সত্য মনে করবে। সেক্যুলারদের এই যে 
সামাজিক ন্যারেটিভ নির্মান আর সামষ্টিক স্মৃতিকে নিয়ন্ত্রনের ক্ষমতার উৎস কালচারাল হেজেমনি। 

বাংলাদেশের সেক্যুলারদের মূল শক্তির জায়গাটা এখানেই। বাংলাদেশে এমন একটা সামাজিক কাঠামো তারা তৈরি 
করেছে যেখানে খুব সহজে মুসলিমদের ‘অপর’, ‘অদ্ভূত’ কিংবা ‘শত্ৰু’ প্রতিপন্ন করা যায়। ফলে মুসলিমদের 
বিরুদ্ধে অবলীলায় এমন সব কথা বলা যায় এবং কাজ করা যায়, যা অন্যদের ক্ষেত্রে করা যায় না। সমাজ, রাষ্ট্র, 


সংস্কৃতির ক্ষেত্রে আমাদের কথা বলার সুযোগ নেই। আমাদের কণ্ঠ রোধ করার সর্বাত্বক চেষ্টা সেক্যুলার -শ্রেনী 
করতে থাকে। 

এই সব কিছুর ফলাফল হল ইসলাম এবং মুসলিমদের প্রতি সামাজিক, রাজনৈতিক, প্রাতিষ্ঠানিক ও আইনী বৈষম্য 
এবং বিরোধিতা। একটা সীমিত সীমানার ভেতরে কিছু আচার-আচরণ ও কথা ‘অনুমোদিত ইসলাম’ হিসেবে 
গৃহীত। বাকি সব অননুমোদিত। কোন ইসলাম অনুমোদিত এবং কোন ইসলামকে অননুমোদিত মনে করা হয়, 
তার সাথে ইসলামের মূল উৎসগুলোর কোন সম্পর্ক নেই। মুসলিমদেরও এর ওপর কোন নিয়ন্ত্রন নেই। এগুলো 
নির্ভর করে সেক্যুলারদের খেয়ালখুশির ওপর। 


সেক্যুলার শ্রেণীর এই কালচারাল হেজেমনির কারণে নিজেদের ওপর যুলুম হলেও সেটা নিয়ে কথা বলার সুযোগ 
আমাদের নেই। নবীজি (৬) এর অবমাননা কিংবা হিজাব-নিকাবের মতো ইস্যুতেও মুসলিমরা রাস্তায় নামলে 
তাদের নিমিষেই জঙ্গি ট্যাগ দিয়ে জেলে বন্দী করে ফেলা যায়। মুসলিম পরিচয়কে জাতীয় আলোচনায় শক্তভাবে 
আনার উপায় নেই। দেশের আর্থ-সামাজিক ইস্যুতে ইসলামের জায়গা থেকে সম্ভাব্য সমাধান বা রাজনৈতিক 
আকাজ্কা নিয়ে কথা বলা তো অনেক দূরের কথা। সেই সব পথ সেক্যুলার-জমিদার শ্রেনী বন্ধ করে রেখেছে। 
সেক্যুলারদের এই কালচারাল হেজেমনি হল গলায় আটকানো ফাঁসের মতো। যেই ফাঁস আমাদের নিঃশ্বাস নিতে 
দেয় না। কথা বলতে দেয় না৷ স্বাধীনভাবে চলতে দেয় না। ইচ্ছেমতো তারা এই ফাঁস গুটিয়ে আনে, কখনো 
কখনো আলগা করে। আর আমাদের অসহায়ের মতো অপেক্ষা করতে হয় জমিদারবাবুরা কখন কৃপা করে ফাঁস 
আলগা করবেন আর আমরা একটু সন্তৰ্পণে নিঃশ্বাস নেয়ার সুযোগ পাবো। এক অপমানজনক, দাসত্বের জীবন। 
অথচ এই দ্বীনের মত এই যমিনও আমাদের। 

তাই ফাঁস ছিড়ে ফেলা ছাড়া অন্য কোন করনীয়ের কথা বলা অর্থহীন। 


ৰ 


পর্ব ০৪ 


সেক্যুলারদের কালচারাল হেজেমনি ভাঙ্গার অর্থ কী- এ নিয়ে কিছু ভুল ধারণা আমাদের মধ্যে কাজ করে। 

এগুলোর নিষ্পত্তি প্রয়োজন। 

প্রথম যে বিষয়টা বোঝা দরকার, সেটা হল সেক্যুলারদের যে আধিপত্য বা কালচারাল হেজেমনির কথা বলে হচ্ছে, 
তার অর্থ আসলে কী? 

অনেকে মনে করতে পারেন বাংলাদেশের শিল্পসাহিত্য, মিডিয়া ও সাংস্কৃতিক অঙ্গন সেক্যুলারদের দখলে, এটাই 
বোধহয় কালচারাল হেজেমনি। আর এটা ভাঙ্গার অর্থ হল এই অঙ্গনগুলোতে ঢুকে তাদের সাথে পাল্লা দেয়া বা 
তাদের বিকল্প কিছু তৈরি করা। এই ধারণা সঠিক না৷ 

কালচারাল হেজেমনির অর্থ আরো অনেক ব্যাপক ও গভীর। হেজেমনি হল সমাজের আলোচনাগুলো নিয়ন্ত্রনের 
ক্ষমতা। কোন বিষয়গুলো আলোচিত হবে কোনগুলো উপেক্ষিত হবে তা ঠিক করতে পারা। কোনটা ‘অপশক্তি’ 
আর কোন শুদ্ধশক্তি সেটা ঠিক করার ঠিকাদারী। যেকোন বিষয়ে ন্যারেটিভ নির্মাণ আর সামষ্টিক স্মৃতিকে 
নিয়ন্ত্রনের ক্ষমতা। এই ক্ষমতার মাধ্যমে সেক্যুলার গোষ্ঠী এক অর্থে আমাদের জাতীয় চিন্তার অতীত, বর্তমান ও 
ভবিষ্যতকে নিয়ন্ত্রন করে। 

ইতিহাসের যেই ছবি আর ব্যাখ্যা তারা তুলে ধরে সেটাই গৃহীত হয়। ‘হাজার বছরের সংস্কৃতি'র সীমানাও তারা 
ঠিক করে। এভাবে এক নির্দিষ্ট পরিচয় ও ইতিহাস বাকি সবার ওপর তারা চাপিয়ে দেয়। এটা হল অতীতের ওপর 
নিয়ন্ত্রন। 

সমাজ ও রাষ্ট্রের ডিসকোর্স নিয়ন্ত্রন করা, যেকোন ইস্যুতে তাদের নিজস্ব ন্যারেটিভ বাকি সবার ওপর চাপিয়ে 
দেয়া, ইসলাম ও মুসলিমদের ‘অপর’ বানিয়ে রাখা-এগুলো হল বর্তমানের ওপর নিয়ন্ত্রন। 

ভবিষ্যতে আমরা কেমন দেশ চাই এ আলোচনার সীমানাটাও ওরাই ঠিক করে। ওদের বেঁধে দেয়া সীমানার বাইরে 
গিয়ে রাজনৈতিক কোন চিন্তার অধিকার কারো নেই। একদিকে চেতনাবাদী গরম সেক্যুলারিসম অন্যদিকে 
“ফ্যাসিবাদ বিরোধী” কুসুম কুসুম সেক্যুলারিসম, একদিকে ‘উন্নয়নের বাংলাদেশ’ অন্যদিকে ‘জাতীয় এক্যের 
বাংলাদেশ'_ বেছে নিতে হবে এই দুইয়ের মধ্যে কোন একটিতে। 


সেক্যুলারদের ঠিক করে দেয়া এই ডাইকোটমির বাইরে গিয়ে ইসলামের জায়গা থেকে রাজনৈতিক কোন চিন্তা 
করার সুযোগ নেই। এমন যে কোন চিন্তাকে সেকু্যুলাররা বেআইনী সাব্যস্ত করবে। অর্থাৎ আগামী নিয়ে স্বপ্ন দেখার 
অধিকারও আমাদের নেই। দেখতে হলে ওদের স্বপ্নটাই ধার করতে হবে। আর সেখানেও আমরা থেকে যাবো 
চির-অবাঞ্চিতই। এটা হল ভবিষ্যতের ওপর নিয়ন্ত্রন। 

কালচারাল হেজেমনি এই সব কিছুকে ধারণ করে। শিল্প, মিডিয়া এবং সাংস্কৃতিক অঙ্গনের ওপর নিয়ন্ত্রন এর 
একটা অংশ, কিন্তু এটাই মূল বিষয় না। 

দ্বিতীয় ভুল ধারণা সেক্যুলারদের আধিপত্য ভাঙ্গার পদ্ধতি নিয়ে। এ ব্যাপারে সাধারনত দুটো ভুল দৃষ্টিভঙ্গি দেখা 
যায়। 

ক) ইন্টেথ্রেইশন 

খ) ‘ইসলামী’ বিকল্প তৈরি 


ইন্টেগ্রেইশন: সোজা কথায় ইন্ট্রেগ্রেইশনের পলিসির অর্থ হল "আমরাও বাঙ্গালি’ প্রমাণের চেষ্টা। সেক্যুলাররা 
বাঙ্গালিত্বের যেসব সূচক ঠিক করেছে, আমরা সেগুলো ধারণ করবো, আর ওপরে ওপরে কিছু ইসলামী ফ্লেভার 
যুক্ত করবো-এটাই হল ইন্ট্রেগ্রেশন। 

পালনের বদলে মিলাদ করা, অমুকের স্মরণে মূর্তির বদলে মসজিদ বানানোর কথা বলে নিজেকে “বাঙ্গালি” 
‘দেশপ্ৰেমিক’ ইত্যাদি প্রমানের চেষ্টা। একুশে ফেব্রুয়ারীতে মিনারের সামনে মাহফিল কিংবা সালাত আদায় করা, 
পহেলা বৈশাখে ফাতিহা পড়া, কনসার্টের বদলে কাওয়ালী এজাতীয় হাস্যকর কর্মকাণ্ড হল এই পলিসির ফসল। 
এ পদ্ধতিতে কোন ভাবেই সেক্যুলারদের আধিপত্য ভাঙা সম্ভব না। কারণ শুরুতেই তাদের বেঁধে দেয়া সংজ্ঞা আর 
সুচকগুলো মেনে নেয়া হচ্ছে। নিজেদের যে আমরা বাঙ্গালি প্রমাণে ব্যস্ত হয়ে যাচ্ছি সেই 'বাঙ্গালিত্ব'-এর সংজ্ঞাটা 
নেয়া হচ্ছে সেক্যুলারদের কাছে থেকেই। এসব করে যদি কলকাতাপস্থী সেক্যুলারদের বলয় থেকে অল্পস্বল্প বেরও 
হওয়া যায়, তবে ফের ঢুকতে হচ্ছে “ফ্যাসিবাদবিরোদী” সেক্যুলারদের বলয়ে। ঘুরেফিরে সেই একই কথা। 

এ পথে গেলে বিদ্যমানতা যতোটুক বদলাবে তার চেয়ে নিজেদের মধ্যে বিকৃতি আসবে বেশি। এর অনেক প্রমাণ 
আমাদের সামনেই আছে। কাজেই এ পদ্ধতি কেবল অকার্যকর না, বরং মুসলিমের ঈমান ও আত্মপরিচয়ের জন্য 
ক্ষতিকর। 


‘ইসলামী’ বিকল্প তৈরি: এই দৃষ্টিভঙ্গি অনুযায়ী সব কিছুর ‘ইসলামী’ বিকল্প তৈরি করতে হবে। গান, সিনেমা, 
সাহিত্য, প্রাতিষ্ঠানিক শক্তি, মিডিয়, ইত্যাদি। বাস্তবতা হল এসব ক্ষেত্রে আমরা শত্ৰুর সাথে পাল্লা দেয়ার ক্ষমতা 
রাখি না। এর মধ্যে দু-একটি ক্ষেত্রে কাজ করা সম্ভব হলেও শার”ঈ বিধিবিধান এবং এসব বলয়ের নেতিবাচক 
প্রভাবের কারণে অধিকাংশ ক্ষেত্রেই কাজ করা সম্ভব না। 

অর্থাৎ ঈমান ও আমলের প্রতি হুমকির বিষয়টা এখানেও থাকছে। বিশ্ববিদ্যালয়ে যাবার পর জাতে উঠতে ব্যস্ত হয়ে 
যাওয়া কওমী তরুণদের অবস্থা দেখলেই বিপদের মাত্রা সম্পর্কে একটা ধারণা পাওয়া যায়। পাশাপাশি এসব 
অঙ্গনে ঢুকে কাজ করতে হলে সেক্যুলার সাথে মিলিমিশে কিংবা তাল মিলিয়ে চলার প্রবণতা নিয়ন্ত্রন করাও খুবই 
কঠিন। তাছাড়া দীর্ঘদিন ধরে এই অঙ্গনপগ্তলোতে কাজ করার কারণে যে দক্ষতা ও অভিজ্ঞতা প্রতিপক্ষের তৈরি 
হয়েছে সেটা আমাদের নেই। এর জন্য প্রয়োজন দীর্ঘ সময়ের। দৌড় প্রতিযোগিতায় দু'জন প্ৰতিদ্বন্থীর গতি সমান 
হলেও, যে ত্রিশ মিনিট আগে দৌড় শুরু করেছে সে বরাবরই সামনে থাকবে। আর আমরা তো গতির দিক থেকে 
তাদের চেয়ে পিছিয়ে। 

ফাইনালি এটাও মনে রাখা উচিৎ যে সেক্যুলারদের সাথে আমাদের মোকাবিলার ধরন দাবা খেলার মতো না। এটা 
কোন সিকোয়েনশিয়াল গেইম না, যেখানে একজন চাল দেয়ার সময় অন্যজনকে চুপচাপ বসে থাকতে হয়। বরং 
এখানে দু'পক্ষ রিয়েল টাইমে একই সাথে চাল দিতে পারে। 


যার অর্থ হল, আপনি যখন বিকল্প তৈরি করে ধাপে ধাপে বিভিন্ন অঙ্গনে ও প্রতিষ্ঠানে অনুপ্রবেশ করে সেগুলো 
দখলের চিন্তা করছেন, সেক্যুলাররা তখন সেটা চুপচাপ বসে বসে দেখবে না। তারা আপনার মুভ দেখবে, সেটা 
কাউন্টার করবে এবং আপনাকে কোণঠাসা করার জন্য নিজে অন্য কোন চাল দেবে। তাত্তিকভাবে যে সরলরৈখিক 
চিন্তা আমরা অনেকে করি, বাস্তব দুনিয়া সেভাবে কাজ করে না। 


গতানুগতিক চিন্তা থেকে বের হয়ে এসে ডিজিটাল মিডিয়া এবং প্ল্যাটফৰ্মগুলোর হিসেবী ব্যবহার। যেমন জৌ 
রৌগানের মত পডক্যাস্ট কিংবা শান্তনু কায়সারের মত নিউজ নিয়ে কাজ। তবে এই সম্ভাবনাগুলো সত্ত্বেও বিকল্প 
তৈরির এই পদ্ধতি কখনোই মূল স্ট্যাটিজি হতে পারবে না। এটা বেশি থেকে বেশি হলে সম্পূরক হিসেবে থাকতে 
পারে। 


মূলত এধরনের ঘুরপ্যাচের পথের বদলে আমাদের বাস্তবতায় অনেক বেশি কার্যকরী পদ্ধতি হল সেক্যুলারদের 
লেজিটিমেসিকে আক্রমন করা। বাঙ্গালি সংস্কৃতি, চেতনা, ইতিহাস, নৈতিকতা এবং রাজনীতির যে বয়ান তারা 
তৈরি করেছে সেটাকে সব দিক থেকে আঘাত করা এবং ব্যবচ্ছেদ করা। তাদের বয়ানকে “ইসলামাইয' করার 
চেষ্টা বাদ দিয়ে প্রত্যাখ্যান করা। মুসলিম পরিচয়কে শক্ত ভাবে সামনে নিয়ে আসা। অনলাইনের পাশাপাশি, 
অফলাইনেও। 

যে মেরুকরণ সেক্যুলাররা শুরু করেছে সেটাকে ব্যবহার করে সমাজের গ্রহণযোগ্য আলোচনার সীমানাকে ঠেলে 
আমাদের দিকে নিয়ে আসা। কোন কোন রাজনৈতিক অবস্থান সঠিক, কোন কোন রাজনৈতিক লক্ষ্য কাক্কিত এবং 
কোন রাজনৈতিক ফলাফল অর্জন করা সম্ভব-তার ব্যাপারে মানুষের চিন্তাকে বদলে দেয়া। সহজ ভাষায়, মানুষের 
রাজনৈতিক চিন্তার সীমানাকে ‘শিফট’ করা। মানুষের চিন্তার ধরণকে পালটে দেয়া। মানুষের ওয়ার্ল্ডভিউ বদলে 
দেয়া। 

যদি এই স্ট্র্যাটিজির ব্যাপারে একমত হওয়া যায়, তাহলে পরবর্তী প্রশ্ন দাঁড়ায়- 

এর বাস্তবায়ন কিভাবে হবে? 

সেই আলোচনা আলাদাভাবে করতে হবে। 


19 

পৰ্ব ০৫ 


'কালচার ওয়ার' বা 'সাংস্কৃতিক যুদ্ধ' শব্দগুলো এসেছে জার্মান 70010011811 (কুলট্যুরকাম্ষ) থেকে। উনবিংশ 
শতাব্দীর শেষ ভাগে ক্যাথলিক চার্চের সাথে প্রুশিয়ার সেই সময়কার শাসক অটো ভন বিসমার্কের মধ্যে দ্বন্দ্ব বেশ 
তীব্র হয়ে দাঁড়ায়। এই দ্বন্দের প্রধান কারণ ছিল ক্যাথলিক চার্চের শিক্ষাব্যবস্থা এবং স্বায়ত্তশাসনের ওপর সেক্যুলার 
সরকারের হস্তক্ষেপ। 


তবে 71601791106 বলতে এখন আর কেউ উনবিংশ শতাব্দীর ইউরোপের ঝাপসা হয়ে আসা কোন অধ্যায়কে 
বোঝায় না। কালচার ওয়ার বা সাংস্কৃতিক যুদ্ধের অর্থ আজ বদলে গেছে। কোন মূল্যবোধ, বিশ্বাস এবং 
আচরণগুলো সমাজে কর্তৃত্ব করবে তা নির্ধারনের জন্য যে আদর্শিক যুদ্ধ, সেটাকেই এখন কালচার ওয়ার বা 
সাংস্কৃতিক যুদ্ধ বলা হয়। 


এ যুদ্ধে প্ৰতিদ্বন্দ্বী গোষ্ঠীগুলো একে অপরের বিরুদ্ধে লড়াই করে নিজ নিজ বিশ্বাস, মূল্যবোধ ও আচরণের 
আধিপত্য প্রতিষ্ঠার জন্য। এই লড়াইয়ের উদ্দেশ্য এ সমাজের আত্মপরিচয়কে সংজ্ঞায়িত করা। এই লড়াইয়ের 
ফলাফল ঠিক করে দেয় এ সমাজের ভবিষ্যৎ কেমন হবে। এই যুদ্ধের সংঘর্ষ গুলো হয় এ ধরণের বিষয়ে যেগুলো 
নিয়ে সমাজে আছে তীব্র মতপার্থক্য। যেগুলোকে কেন্দ্র করে সমাজে ঘটে মেরুকরণ। 


সাম্প্রতিক সময়ে কালচার ওয়ারের সবচেয়ে চোখে পড়ার মত উদাহরণ ত্যামেরিকা। বেশ কয়েক দশক বছর ধরে 
আ্যামেরিকায় দুটো পরিচয়ের সংঘাত চলছে। একদিকে ইভানজেলিকাল খ্রিষ্টান এবং কিছুটা রেইসিস্ট আ্যামেরিকা। 
অন্যদিকে লিবারেল গ্লোবালিস্ট আযামেরিকা। এক দিকে হার্টল্যান্ড আমেরিকা, অন্যদিকে উপকূলীয় অঞ্চলের 
এলিটরা। 

দুই আযামেরিকা নিজ নিজ মূল্যবোধ, বিশ্বাস এবং আচরণের আধিপত্যের জন্য লড়াই করে যাচ্ছে। আর এই লড়াই 
হচ্ছে বিভিন্ন সামাজিক ও ‘কালচারাল’ ইস্যুকে কেন্দ্র করে। যেমন- গর্ভপাত, সমকামিতা, স্র্যা্জেন্ডার, পাঠ্যসূচী, 
পর্নোগ্রাফি, বহুত্ববাদ, ইমিগ্রেইশান, বর্ণপরিচয়, লাইফস্টাইল ইত্যাদি৷ এই ধরনের ইস্যুগুলো নিয়ে তর্কগুলোকে 
সাধারনত বিছিন্ন ইস্যু হিসেবে দেখা হয়। কিন্তু এই সবগুলো ইস্যু আসলে একে অপরের সাথে সম্পর্কিত 
গভীরভাবে। এই ইস্যুগুলোর ব্যাপারে মানুষের তর্ক আর মতপার্থক্য অল্প কিছু যুক্তি আর পাল্টাযুক্তির মধ্যে 
সীমাবদ্ধ না। বরং এখানে দুই ধরনের ওয়ার্ল্ডভিউ, দুই ধরনের জীবনপদ্ধতির মধ্যে সংঘাত হচ্ছে। আর এই 
সংঘাতের আগুন আর ধোঁয়া এইসব ইস্যুতে বের হয়ে আসছে। কাজেই এই ধরনের প্রতিটা ইস্যু নিয়ে তর্ক হল 
এক লম্বা যুদ্ধের অন্তর্ভূক্ত ছোট ছোট লড়াই। 

স্বাভাবিকভাবে মনে করা হয় কালচার ওয়ারে মার্কিন ডানপন্থীরা পরাজিত হয়েছে। লিবারেল-বাম মূল্যবোধগুলোই 
এখন ত্যামেরিকার আইন, মিডিয়া এবং শিক্ষাব্যবস্থায় প্রতিষ্ঠিত হয়ে গেছে। মাত্র ৬০-৭০ বছরের মধ্যে গভীরভাবে 
ক্রিশ্চিয়ান সমাজ থেকে ত্যামেরিকা আজ ট্র্যাসজেন্ডার উন্মাদনার কবলে এসে পড়েছে। কাজেই ডানপন্থীর পরাজয় 
নিয়ে খুব একটা সন্দেহের সুযোগ পাওয়া যায় না। 

তবে আমার মতে আ্যামেরিকার ডানপন্থীদের কিছু সফলতাও আছে। কালচার ওয়ারের অন্যতম প্রধান দুটি উদ্দেশ্য 
হল - 


ক) সমাজে বিভাজন এবং মেরুকরণ বাড়ানো 
খ) রাজনৈতিক বিভাজনের মুল কেন্দ্র বানানো ‘কালচার’ বা “সভ্যতাগত পরিচয়'-কে। 


সাধারণত কোন দেশ বা সমাজের ভেতর মূল রাজনৈতিক বিভাজন হয় শ্রেণী, বর্ণ, অর্থনীতি, ভৌগলিক পার্থক্য 
কিংবা বিভিন্ন সেক্যুলার মতবাদের দ্বন্বকে কেন্দ্র করে। 10160118102এর উদ্দেশ্য ব্যাপক সামাজিক 
মেরুকরণের মাধ্যমে “সভ্যতাগত পরিচয়'কে সমাজের প্রধান রাজনৈতিক বিভাজনে পরিণত করা। যেখানে 
রাজনীতির মূল কেন্দ্র হবে বিশ্বাস, জীবনযাত্রার, মূল্যবোধ, নৈতিকতা নিয়ে মতপার্থক্য। 

একদম সহজে বললে, আকীদাহর ভিত্তিতে সমাজ ও রাজনীতিতে বিভাজন তৈরি। সফলভাবে চালানো কালচার 
ওয়ার এ-দল আর বি-দল-এর মধ্যেকার সুক্ষাতিসুক্ষ পার্থক্যগুলোকে অপ্রাসঙ্গিক বানিয়ে দেয়। তার বদলে 
প্রাসঙ্গিক প্রশ্ন হয়ে দাড়ায়, কার আকীদাহ কোনটা? 

এ দুই দিক থেকে মার্কিন ডানপন্থীদের সফলতা উপেক্ষা করা যায় না। উগ্র সেক্যুলার গ্লোবালিসমের দিকে 
ঝোঁকার ব্যাপারটা পুরো পশ্চিমা বিশ্বেই ঘটেছে। কিন্তু ইউরোপের ক্ষেত্রে ব্যাপারটা যে মাট্ৰে হয়েছে, আমেরিকাতে 
সেভাবে হয়নি। আমেরিকাতে এখনো শক্তিশালী ডান রাজনীতি আছে। টি-পার্টি, মিলিশিয়া মুভমেন্ট, অল্ট-রাইট 
আছে। আছে ট্রাম্পের মতো ফেনোমেনা। ত্যামেরিকার অর্ধেকের কাছাকাছি জনগোষ্ঠীর মধ্যে তীব্রভাবে বাকি 
অর্ধেকের জন্য ঘৃণা আছে৷ কালচার ওয়ারে জিততে না পারলেও, মেরুকরণ এবং কাঙ্কিত রাজনৈতিক বিভাজন 
তৈরিতে মার্কিন ডানপন্থীরা সফল। এটুকু তাই বলাই যায়। 


কালচার ওয়ার সংক্রান্ত আলোচনা বাংলাদেশের মুসলিমদের প্রাসঙ্গিক কেন? 

কারণ এই ধরনের আদর্শিক দ্বন্দের বেশ কিছু কৌশলগত সুবিধা আছে৷ সম্পদ, অবকাঠামো, দক্ষ জনবল, 
নেটওয়ার্কিংসহ বিভিন্ন দিক থেকে বাংলাদেশের সেক্যুলার শ্রেনী এবং মুসলিমদের ক্ষমতা ও সামর্থ্যের মধ্যে চরম 
ভারসাম্যহীনতা আছে। কালচার ওয়ার থেকে পাওয়া সুবিধা এই ভারসাম্যহীনতাকে কিছুটা হলেও কমিয়ে আনে। 


যেমন-- 


১। বর্তমান বাস্তবতায় রাজনৈতিক ক্ষেত্রে ছোটখাটো কথা বলাও অনেকের জন্য বিপজ্জনক হতে পারে। কিন্তু 
সামাজিক ইস্যুতে অনেক শক্ত কথাও তুলনামূলক সহজভাবে বলে ফেলা যায়। এই ধরনের বিষয়গুলো এখনো 

কথাকে এভাবে নিয়ন্ত্রন করা যায় না যেভাবে রাজনীতির ক্ষেত্রে যায়। রাজনৈতিক ক্ষেত্রে কথা ও কাজের সুযোগ 
অত্যন্ত সীমিত। কিন্তু সমাজ-সংস্কৃতির ক্ষেত্রে সুযোগ আছে। 

২। গত দেড়-দু বছরের বিভিন্ন ঘটনা থেকে বোঝা যায় অনলাইন ত্যাক্টিভিসম এবং ‘তীব্ৰ নিন্দাজ্ঞাপন'-এর একটা 
প্রভাব অফলাইনে আছে। সম্প্ৰীতি বাংলাদেশ, ১০ মিনিট স্কুল, সাকিবের কালী পূজা, আড়ং, ফ্লপ বৈশাখ-সহ বেশ 
কিছু উদাহরণ আমাদের সামনে আছে। অত্যন্ত জনপ্রিয় কিছু কালচারাল আইকনকে অনলাইন প্রচারণার কারণে 
এসব ঘটনায় নিজেদের অবস্থান থেকে পিছু হটতে হয়েছে। অনিচ্ছাসত্তেও মুসলিমদের সেন্টিমেন্ট আমলে নিয়ে 
প্রচ্ছন্ন বা পরোক্ষভাবে দুঃখপ্রকাশ করতে হয়েছে৷ ব্যর্থ হয়েছে পহেলা বৈশাখের মত স্টেইট স্পসরড সাংস্কৃতিক 
ঈদ-ও। 


লক্ষনীয় বিষয় হল, এর জন্য স্বতন্ত্র মিডিয়া কোম্পানি, পত্রিকা, টিভি চ্যানেল লাগেনি। বিশাল সামাজিক প্রতিষ্ঠান, 
কিংবা অনেক টাকাপয়সা লাগেনি। কাজগুলো হয়েছে সামাজিক যোগাযোগ মাধ্যমের মত ‘লো-টেক’, “সাশ্রয়ী” 
পদ্ধতি ব্যবহার করেই। তার ওপর এই কাজগুলো নির্দিষ্ট কোন পরিকল্পনা নিয়ে হয়নি। সবাই নিজের মতো 
এলোমেলোভাবে করেছে। একই কাজ যদি একটু পরিকল্পনা করে, অল্প কিছু পুঁজি খাটিয়ে, সমন্বয় করে করা যায় 
তাহলে এর প্রভাব কেমন হতে পারে ভাবুন তো? 


৩। বিভিন্ন ভাইরাল সামাজিক ইস্যু/ইভেন্ট; বিশেষ করে যেসব ইস্যুতে ইসলামী এবং সেক্যুলার মূল্যবোধের 
সংঘাত থাকে-সেগুলো সামাজিক মেরুকরণের এঞ্জিনের মত কাজ করে। অর্থাৎ এই ইস্যুগুলো নিয়ে তীব্র তর্ক- 
বিতর্ক সমাজের অনেকের চিন্তায় পরিবর্তন আনে। 

বিশেষ করে যারা আদর্শিক ভাবে সেক্যুলার না, আবার ‘প্ৰ্যাকটিসিং মুসলিম'ও বলা চলে না - এই ধরনের 
মধ্যবর্তী মানুষের মধ্যে পরিবর্তন আসে বেশি। যে মানুষ এর আগে কখনো এসব বিষয় নিয়ে ওভাবে ভাবেনি, 
সেও কিছুটা চিন্তা করতে বাধ্য হয়। সেক্যুলার কালচারাল হেজেমনির কারণে যে সত্যগুলো মানুষ ভুলে ছিল 
সেগুলো আবার সে মনে করতে শুরু করে। 


৪। ধীরে ধীরে সমাজের প্রচলিত আলোচনা এবং বয়ানে পরিবর্তন আসে। কিছু কনসেপ্ট গ্রহণযোগ্যতা হারায়, কিছু 
নতুন কনসেপ্ট যুক্ত হয়। যে আলোচনাগুলোকে কালচাড়াল জমিদারর আগে অচ্ছুৎ বানিয়ে রেখেছিল, এই ধরনের 
মূহুর্ত গুলোতে সেগুলোকে মাটি খুড়ে টেনে তুলে দাড় করিয়ে দেয়া যায় সবার সামনে। ধাক্কা দিয়ে বড় করে ফেলা 
যায় সমাজের গ্রহণযোগ্য আলোচনার সীমানাকে। 


এখন পর্যন্ত এর সবচেয়ে ভালো উদাহরণ শাহবাগ-শাপলা। এর ফলে সমাজে ব্যাপক মেরুকরণ সৃষ্টি হয়েছে। 
কিছুদিন আগের পহেলা বৈশাখের ফ্লপ হবার পেছনেও এই ধরনের মেরুকরণের ভূমিকা আছে। 
কালচার ওয়ারের আলোচনা থেকে নিচের পয়েন্ট গুলোকে তাই মূল শিক্ষা হিসেবে নেয়া যায় = 

ক) ভাইরাল/বিতর্কিত সামাজিক ইস্যুকে যথাযথভাবে ব্যবহারের মাধ্যমে সমাজে মেরুকরণ বৃদ্ধি, এবং নিজের 
মতাদর্শের প্রসার ঘটানো সম্ভব। 


খ) ‘কালচার’ বা 'সভ্যতাগত পরিচয়কে রাজনৈতিক বিভাজনের মূল কেন্দ্র বানানো সম্ভব-। 

গ) “অনলাইন ত্যাক্টিভিসমের মাধ্যমে (অল্প খরচে ফি প্লাটফর্ম ব্যবহার করে স্বল্পমেয়াদি প্রভাব তৈরি করা সম্ভব। 
ঘ) জের গ্রহণযোগ্য আলোচনার সীমানাকে বড় করা সম্ভবসমা। মানুষের চিন্তাকেও পরিবর্তন করা সম্ভব। 

ও) রাজনৈতিক ক্ষেত্রে কথা বলা ও কাজের সুযোগ অত্যন্ত সীমিত। কিন্তু সমাজসংস্কৃতির ক্ষেত্রে সুযোগ আছে-। 
এরকম আরো বিভিন্ন কৌশলগত সুবিধা দেখানো সম্ভব। 

সেক্যুলারদের আধিপত্যকে ভাঙ্গার জন্য যেকোন রাজনৈতিক কৌশলের চেয়েও 'কুলট্যুরকাম্ষ” সভ্যতা ও 
আকীদাহগত পরিচয়ের ভিত্তিতে লড়াইয়ের এই পদ্ধতি তাই প্রাধান্য পাবার দাবি রাখে। 

পর্ব ০৬ 


মেটাপলিটিকস-এর ধারণার উৎপত্তি উনবিংশ শতাব্দীর জার্মান চিন্তাবিদদের মধ্যে। প্রাথমিকভাবে মেটাপলিটিকস 
বলতে বোঝানো হতো অধিকার এবং রাজনীতির ব্যাপারে দার্শনিক অনুসন্ধানকে। উনবিংশ শতাব্দীর শেষ দিকে 
জার্মানদের কাছ থেকে মেটাপলিটিকসের ধারণা গ্রহণ করে ফরাসী চিন্তাবিদরা। 

গ্রহণের পাশাপাশি ফরাসী কিছু সংযোজনও করে। তাদের সংজ্ঞায়নে মেটাপলিটিকস হয়ে দাড়ায় সামগ্রিকভাবে 
রাজনীতির ব্যাপারে দার্শনিক অনুসন্ধান। মেটা-পলিটিকস অর্থ রাজনীতি করা না, বরং রাজনীতির ব্যাপারে চিন্তা 
করা। রাজনৈতিক অবস্থানের ধর্মীয়, এবং বিশ্বাসগত শেকড় অনুসন্ধান করা। 

তবে সময়ের সাথে মেটাপলিটিকসের ধারণায় পরিবর্তন এসেছে বারবার। বিভিন্ন ঘরানার বুদ্ধিজীবি এবং 
রাজনৈতিক চিন্তকরা একে ব্যাখ্যা করেছে বিভিন্নভাবে। যেমন বিখ্যাত ফরাসী দার্শনিক আযালেইন বাদিও ২০১২ 
মার্ক্সিস্ট, লেনিনিস্ট এবং মাওয়িস্ট বৈপ্লবিক দর্শনের জায়গা থেকে। 

তবে আমরা মেটাপলিটিকসের একটি নির্দিষ্ট ধারণার দিকে তাকাবো। এই ধারণাটা গড়ে তোলার পেছনে সম্ভবত 
সবচেয়ে গুরুত্বপূর্ণ ভূমিকা ১৯৬০ এর দশকের ফরাসী কিছু ডানপন্থী চিন্তকের। নব্য ডানপন্থী এই ফরাসী 
চিন্তাবিদরা ইটালিয়ান নিও-মার্ক্সিস্ট ত্যান্টনিও গ্র্যামশির ‘কালচারাল হেজেমনি”র ধারণা গ্রহণ করেন। গ্র্যামশির 
তত্ত্বের একটা অনুসিদ্ধান্তও তারা গ্রহণ করেন - ‘রাজনৈতিক বিজয়ের পূর্বশর্ত আদর্শিক আধিপত্য (হেজেমনি) 
অর্জন?। 

তারা উপসংহার টানেন-রাজনৈতিক বিপ্লবের শুরু হয় বুদ্ধিবৃত্তিক বিপ্লব থেকে। আর এই বুদ্ধিবৃত্তিক বিপ্লবের মূল 
ময়দান হল সংস্কৃতি। মানুষ কীভাবে চিন্তা করে, এটা যখন বদলে যায়, তখন অবধারিতভাবে সামাজিক এবং 
রাজনৈতিক পরিবর্তন আসে। 

মেটাপলিটিকস হল এই বুদ্ধিবৃত্তিক বিপ্লব আনার চেষ্টা। 

ফরাসী নব্য ডানপন্থীদের প্রধান তাত্বিক ধরা হয় আ্যালেইন ডি বেনওয়াকে। ডি বেনওয়ার মতে- 

‘পৃথিবীর সব বড় বড় বিপ্লবগুলো আসলে কী করেছে? ইতিমধ্যে চিন্তার জগতে যে বিবর্তন হয়ে গেছে, বিপ্লবগুলো 
কেবল সেটাকে বাস্তবায়ন করেছে৷’ 

মেটাপলিটিকাল ত্যাপ্রোচ রাজনৈতিক কর্মকান্ডের বদলে প্রাধান্য দেয় সাংস্কৃতিক যুদ্ধকে। আর এখানেই গত 
শতাব্দীর প্রথম ভাগের ইউরোপীয় ডানপন্থী, নিও-কন, রক্ষনশীল ইত্যাদি ধারার সাথে “নব্য ডানপন্থী'দের মূল 
পার্থক্য। 

ডি বেনওয়াদের মতে, মেটাপলিটিকাল কর্মসূচী গতানুগতিক রাজনৈতিক কিংবা সশস্ত্র পন্থার মতো না। কারণ 
অর্থবহ রাজনৈতিক পরিবর্তন আনতে হলে আগে শিক্ষা, মিডিয়া এবং সংস্কৃতিতে পরিবর্তন আনতে হবে। 

ফরাসী নব্য ডানপন্থীদের হাত ঘুরে আসা মেটাপলিটিকসের এই ধারণা নতুন সহস্রাব্দের প্রথম দশকে লুফে নেয় 
আমেরিকার 'অল্ট রাইট’ এবং গত ১৫ বছরে ইউরোপে মাথাচাড়া দেয়া 'আইডেন্টিটারিয়ান' আন্দোলনগুলো। 
তাদের চোখে মেটাপলিটিকস হল ব্যাপক সামাজিক পরিবর্তন আনার চাবিকাঠি। মেটাপলিটিকাল যুদ্ধ এমন এক 
পর্যায়ে ঘটে ব্যাপক মিডিয়া এবং রাষ্ট্রীয় সহায়তা সত্ত্বেও বামপন্থী এবং লিবারেলরা যেখানে দুর্বল। 

অল্ট রাইট এবং আইডেন্টিটারিয়ানদের উদ্দেশ্য হল মেটাপলিটিকসের মাধ্যমে শ্বেতাঙ্গদের এক এক করে তাদের 
দলে নিয়ে আসা। তারা মনে করে পশ্চিমা সমাজ ব্যবস্থা বর্তমান অবক্ষয় এই মেটাপলিটিকাল পরিবর্তনকে আরো 
দ্রুত করে তুলবে। 

আমেরিকান অল্ট রাইট এবং ইউরোপীয় আইডেন্টিটারিয়ানদের ভাষ্যমতে তাদের মেটাপলিটিকসের উদ্দেশ্য হল- 
- কোন কোন রাজনৈতিক লক্ষ্য কাঙ্কিত, এবং 

- এ ব্যাপারে মানুষের চিন্তাকে বদলে দেয়া। 


সহজ ভাষায়, সমাজের মানুষের চিন্তায় গ্রহণযোগ্য রাজনীতি’ এর যে ধারণা আছে, সেটাকে প্রশস্থ করা। মানুষের 
চিন্তার সীমানাকে নিজেদের আদর্শের দিকে টেনে আনা। মানুষের চিন্তার কাঠামো আর ওয়াৰ্ল্ডভিউ পালটে দেয়া। 
বিপ্লবের পূর্ব প্রস্তুতি হিসেবে সাংস্কৃতিক অঙ্গন, বুদ্ধিবৃত্তিক অঙ্গন এবং জনপরিসরকে প্রভাবিত করা। 

তারা মনে করে- বর্তমান ব্যবস্থা টিকে আছে কালচারাল হেজেমনির মাধ্যমে। তাই সাংস্কৃতিক সংগ্রামের মাধ্যমে- 
মেটাপলিটিকাল স্ট্রাগলের মাধ্যমে-বর্তমান ব্যবস্থার পরিবর্তনও সম্ভব। 

মানুষের চিন্তার ধরণ পাল্টে দেয়ার কাজটা কোন নির্দিষ্ট দল বা সংগঠনের দ্বারা হওয়া জরুরী না। বরং বিভিন্ন 
দিক থেকে বিকেন্দ্রীকৃত ভাবেও কাজটা হতে পারে। তবে আলাদা আলাদা জায়গা থেকে কাজ করলেও পলিসি, 
স্ট্যাটিজি ইত্যাদির ক্ষেত্রে সামঞ্জস্য থাকবে। এবং সবার মৌলিক উদ্দেশ্য হবে এক - 

- বিপ্লব 

পর্ব ০৭ 


ইসলাম নিয়ে আবু জাহল আসলে কী ভাবতো তা নিয়ে খুব ইন্ট্রেস্টিং দুটা ঘটনা আছে। 
প্রথম ঘটনার বর্ণনা পাওয়া যায় সীরাত ইবনু হিশামে। 


মাক্কী যুগের কথা। রাসূলুল্লাহ (৬) রাতে তাঁর ঘরে সালাত আদায় করতেন। এক রাতে কুরাইশের কিছু নেতা 
গোপনে রাসূলুল্লাহ (৬)-এর বাসার কাছে এসে তাঁর কুরআন তিলাওয়াত শুনছিলো। এরা ছিল আবু সুফিয়ান, 
আখনাস আস-সাকাফী এবং আবু জাহল। 

তিন জন এসেছিল আলাদা আলাদাভাবে। একজন আরেকজনের ব্যাপারে জানতো না। কিন্তু ভোরবেলা ফেরার 
সময় তাদের দেখা হয়ে গেল। বেশ বিব্রতকর অবস্থা। নিজেদের মধ্যে বেশ কিছুটা চোটপাট হয়ে গেল তাদের, 
“.এআরে এসব কী! মানুষ দেখে ফেললে তো কেলেঙ্কারি হয়ে যাবে! আর যেন এমন না হয়...”- এধরনের 
কথাবার্তী। 

কিন্তু একই ঘটনা পরের দিনও ঘটলো। এবং তার পরের দিন আবারও প্রতিবারই ভোরবেলা বাড়ি ফেরার সময় 
তিন জনের দেখা হয়ে যায়। প্রতিবারই তিনজন লজ্জা পায়, তারপর লজ্জা ঢাকতে হাকডাক করে। শেষমেষ তারা 
শপথ করলো, আর কখনো এরকম করা যাবে না। পরদিন সকালে আখনাস আলাদা আলাদাভাবে আবু সুফিয়ান 
এবং আবু জাহলের ঘরে গেল। জিজ্ঞেস করলো, ‘মুহাম্মাদের কাছে যা শুনলে, তা নিয়ে তোমার অভিমত কী?’ 
আবু জাহলের উত্তর থেকে কুরআন এবং রিসালাতের নিয়ে তার দৃষ্টিভঙ্গির ব্যাপারে ধারণা পাওয়া যায়। আবু 
জাহল বেইসিকালি বললো- 

আমরা (বানু মাখযুম গোত্র) আর বানু আব্দ মানাফ দীর্ঘদিন ধরে মর্যাদা আর শ্রেষ্ঠত্ব নিয়ে প্রতিদ্ন্দীতা করে 
আসছি। তারা যা করেছে আমরা সেটাতে পাল্লা দিয়েছি আজ আমরা যখন সমান তালে আছি তখন তারা দাবি 
করছে তাদের মধ্যে নবী আছে, যার কাছে আসমান থেকে ওয়াহী আসে। এখন আমরা কিভাবে তাদের সমান 
হবো? আল্লাহর কসম, আমরা কখনো মুহাম্মাদকে নবী হিসেবে স্বীকার করবো না। 


দ্বিতীয় ঘটনার বর্ণনা পাওয়া যায় সাহাবী মুগীরাহ ইবনু শুবা (রাদ্বিয়াল্লাহু আনহু) থেকে। এটি উল্লেখ করেছেন 
ইমাম বায়হাকী। মুগীরাহ রাদিয়াল্লাহু আনহু এর বক্তব্য অনেকটা এরকম-- 

রাসূলুল্লাহ (৬)-এর সাথে প্রথম যখন আমার পরিচয় হয়, সেই দিন আবু জাহল আর ও আমি মক্কার এক ছোট্ট 
গলি দিয়ে হাঁটছিলাম। এমন সময় রাসূলুল্লাহ (৬)-এর সাথে আমাদের দেখা হল। 

রাসূলুল্লাহ (৬) আবু জাহলকে বললেন: হে আবুল হাকাম; আল্লাহ ও তাঁর রাসূলের দিকে এসো। 

আবু জাহল বললো: মুহাম্মাদ! তুমি কি আমাদের ইলাহদের নিন্দা করা বন্ধ করবে না? তুমি যদি চাও আমরা 
সাক্ষ্য দিই, তুমি তোমার দায়িত্ব পালন করেছো, তাহলে আমরা সাক্ষ্য দিচ্ছি, তোমার যা জানানোর ছিল তুমি 


19 


জানিয়েছো। তুমি পৌঁছে দিয়েছে। আল্লাহর কসম! আমি যদি জানতাম তুমি যা বলছো তা সত্য, তাহলে তো আমি 
তোমার অনুসরণই করতাম। 

রাসূলুল্লাহ (৬) চলে গেলেন। আবু জাহল তখন বললো: 

আল্লাহর কসম! আমি জানি, মুহাম্মাদ যা বলে তা সত্য। কিন্তু একটা জিনিস আমাকে এই সত্য গ্রহণ করতে বাঁধা 
দেয়। 

বানু কুসাই (নবী ঞ -এর গোত্র) দাবী করলো, কা’বার চাবি আমাদের। আমরা বললাম: হাঁ 

তারা বললো: যমযম এবং হাজীদের পানি পান করানোর দায়িত্ব আমাদের। আমরা বললাম: হাঁ। 

তারা বললো”: “পরামর্শ সভার দায়িত্ব আমাদের। আমরা বললাম: হাঁ। 

তারপর তারা বললো: যুদ্ধের পতাকা আমাদের।” আমরা বললাম: হাঁ। 

আমরা সব কিছু তাদের জন্য ছেড়ে দিলাম। তারপর আমরা ধীরে ধীরে আগালাম, তাদের সাথে পাল্লা দিতে শুরু 
করলাম। আজ যখন আমরা তাদের সমকক্ষতা অর্জন করেছি তখন তারা বলা শুরু করেছে, আমাদের মধ্যে নবী 
আছে! এর সাথে তো পাল্লা দেয়া সম্ভব না। আল্লাহর কসম! আমরা কখনোই এটা (নুবুওয়্যাত) মেনে নেবো না। 


সত্য জেনেও নবীরাসুলদের প্রত্যাখ্যানের এই প্রবণতা অনেক পুরনো। বিশেষ করে কুরআনে যাদেরকে আল-মালা 
বলা হয়েছে__অর্থাৎ, সমাজের নেতা বা এলিটদের মধ্যে এই প্রবণতা বেশি থাকে। 

যুগে যুগে সামাজিক, রাজনৈতিক, বুদ্ধিবৃত্তিক এবং ব্যবসায়ীক এলিটরা নবীরাসূলদের বিরোধিতা করেছে। নবীদের 
বিরোধিতায় আল-মালা বা এলিটদের ভূমিকার কথা সুরা আ'রাফে বারবার এসেছে। এলিটরা বুঝতো নবীদের 
দাওয়াহ তাদের গড়ে তোলা আধিপত্যের কলুষিত কাঠামোর জন্য হুমকি। তাই নবীরাসূলদের বিরোধিতায় তারা 
থাকতো সবার আগে। 

আবু জাহলের যুক্তিটাই লক্ষ্য করুন না। আবু জাহলের কথা থেকে বোঝা যায় সে জানতো মুহাম্মাদ (৬) সত্য 
বলছেন। কিন্তু গোত্রীয় মর্যাদাবোধ, আর ক্ষমতার হিসেবনিকেশের কারণে সে এ সত্যকে অস্বীকার করে। কারণ 
মুহাম্মাদ (&)-কে নবী হিসেবে মেনে নিলে তার নিজের গোত্র প্রতিযোগিতায় হেরে যাবে। আধিপত্য হারাবে। 


পুরো ব্যাপারটা থেকে আরো একটা গুরুত্বপূর্ণ শিক্ষা পাওয়া যায়। সামাজিক-রাজনৈতিক যেসব হিসেবনিকেশের 
কারণে আবু জাহল সত্যকে অস্বীকার করেছিল, মাত্র কয়েক বছরের মধ্যে তা সেকেলে হয়ে যায়। কুরাঈশ 
গোত্ৰগুলোর নিজেদের মধ্যেকার ছোটখাটো প্রতিযোগিতার সীমানা ছাড়িয়ে ইসলাম ছড়িয়ে পড়ে সারা বিশ্বজুড়ে। 
মুসলিমদের হাতে পরাজিত হয় সেই সময়কার দুই পরাশক্তি- রোম ও পারস্য। গড়ে ওঠে হাজার বছরের এক 
অবিস্মরণীয় সভ্যতা। 

আবু জাহল এ সভ্যতার অংশ হতে পারতো। সেই সুযোগ তার ছিল। সে ছিল কুরাইশের অনেকগুলো শাখার মধ্যে 
একটা শাখার নেতা। মক্কার বাইরে যার তেমন কোন ক্ষমতা নেই। অন্য দিকে অল্প কিছু বছরের ব্যবধানে তার 
সমসাময়িক আবু বাকর, উমার, উসমান, আলী, সা'দ (রাদ্বিয়াল্লাহু আনহুম)-এর মত মানুষরাই ইসলাম গ্রহণ করে 

এক সময় বিস্তীর্ণ ভূমির শাসক হয়েছেন। বিশ্বজুড়ে এমন সম্মান, মর্যাদা, ক্ষমতা আর নেতৃত্ব পেয়েছেন 
জাহিলিয়্যাহর যুগে কুরাইশের লোকজনের পক্ষে যা চিন্তা করাও সম্ভব ছিল না। 


আবু জাহল যোগ্যতাসম্পন্ন লোক ছিল। ইসলাম গ্রহণ করে দুনিয়াতে এই সম্মান ও মর্যাদার ভাগীদার সে হতে 
পারতো, আর আখিরাতে পেতে পারতো জান্নাত। কিন্তু অস্বীকার করে দুনিয়া আর আখিরাত সবই সে হারালো। 
আবু জাহল এমন এক প্যারাডাইমের মধ্যে চিন্তা করছিলো যা সেই সময়ের জন্য আপাতভাবে যৌক্তিক ছিল। কিন্তু 
রাসূলুল্লাহ (৬) যে দাওয়াহ এনেছিলেন তা একে বাতিল করে সেখানে নিয়ে আসে নতুন এক প্যারাডাইম। সমাজ 
ও রাজনীতির যেসব হিসেবনিকেশ আগে খুব যৌক্তিক মনে হতো, অল্প কয়েক বছরের মধ্যে সেগুলো হয়ে পড়ে 
গৌণ কিংবা অপ্রাসঙ্গিক। 


যে জিনিসটাকে আমরা মেটাপলিটিকস বলছি, সব তত্ব কথার পর তার মূল উদ্দেশ্য এটাই। কোন কোন 
রাজনৈতিক অবস্থান সঠিক, কোন কোন রাজনৈতিক লক্ষ্য কাক্িত এবং কোন রাজনৈতিক ফলাফল অর্জন করা 
সম্ভব-এ ব্যাপারে মানুষের চিন্তাকে বদলে দেয়া। চিন্তার কম্পাস পালটে দেয়া। যে প্যারাডাইমের মধ্যে আজকের 
সামাজিক-রাজনৈতিক হিসেবনিকেশ চলছে সেটাকে অপ্রাসঙ্গিক, তামাদি বানিয়ে ফেলা। একে এমন এক কাঠামো 
দিয়ে প্রতিস্থাপন করা যার মূল ভিত্তি হবে ইসলাম ও মুসলিম পরিচয়। 

মেটাপলিটিকস কিভাবে? 


মেটাপলিটিকস কী-_সেটা আমরা মোটামুটি জানলাম। কিন্তু আমাদের বর্তমান বাস্তবতায় মেটাপলিটিকাল লড়াই 
হবে কিভাবে? এ প্রশ্নের সম্ভাব্য উত্তর খুজতে হলে আমাদের তাকাতে হবে আ্যামেরিকার অল্ট রাইট এবং 
আইডেন্টিটারিয়ান গ্রহণ করা মেটাপলিটিকাল কৌশলগুলোর দিকে। তাদের উদাহরণ নানা কারণে আমাদের জন্য 
প্রাসঙ্গিক। 

আলোচনার শুরুতে আমরা বলেছিলাম-_সম্পদ, অবকাঠামো, জনবল, নেটওয়ার্কিংসহ বিভিন্ন দিক থেকে 
বাংলাদেশের এলিট সেক্যুলার গোষ্ঠী এবং মুসলিমদের ক্ষমতা ও সামর্থ্যের মধ্যে কোন ধরণের ভারসাম্য নেই। 
এবং, সেক্যুলার এলিটরা বাংলাদেশে সামাজিক আধিপত্যের একটি কাঠামো তৈরি করেছে। যে কাঠামোর ফলে 
অনুমোদিত সীমার বাইরে ইসলামী যেকোন ধারণা ও সেন্টিমেট প্রকাশ, প্রচার করা এবং এর ভিত্তিতে দাবি 
জানানো সামাজিকভাবে অত্যন্ত কঠিন। 


আমরা আরো বলেছিলাম, বাংলাদেশের মুসলিমদের যেকোন সামাজিক-রাজনৈতিক আকাঙ্ক্লা প্রকল্প 
বাস্তবায়নের ক্ষেত্রে সবচেয়ে বড় প্রতিবন্ধকতা সম্ভবত ওপরের দুটি বিষয়। এই প্রতিবন্ধকতার কারণে জনপরিসরে 
আমরা খোলাখুলিভাবে ইসলামের কথা বলতে পারি না। আমাদের মুসলিম পরিচয় এবং ওয়াৰ্ল্ডভিউ নিয়ে 
আলোচনায় হাজির হতে পারি না। ইসলামের কথা বলতে হলেও সেটাকে আনতে হয় বিদ্যমান হেজেমনিক 
ডিসকোর্সের ছাঁচে ফেলে। আর এতে করে সাংস্কৃতিক জমিদারদের আধিপত্য এবং বিদ্যমান কাঠামো আরো বেশি 
শক্তিশালী হয়, বৈধতা পায়। ফলে জনপরিসরে কার্যত আমাদের হাত-পা-মুখ সবই বাঁধা। 


এই প্রতিবন্ধকতা পাড় হবার উপায় কী? আমাদের হাতে মিডিয়া নেই, প্ল্যাটফর্ম নেই, সক্রিয় কোন পাবলিক 
সংগঠন নেই, সামাজিক ভয়েস নেই, অর্থ নেই, লোকবল নেই। করণীয় কী? 

এখানেই অল্ট রাইট এবং আইডেন্টিটারিয়ান প্রাসঙ্গিকতা। শত্রুর সাথে ক্ষমতার ভারসাম্যহীনতা এবং সামর্থ্যের 
স্বল্পতার দিক থেকে সহস্ৰাব্দের শুরুর দিকে (এবং এখনও) তাদের অবস্থা ছিল অনেকটা আমাদের মতোই। 
এমনকি সোশ্যাল মিডিয়াতেও তাদেরকে এভাবেই সেসরশিপের মুখোমুখি হতে হয়, যেভাবে আমাদের হতে হয়। 
কিন্তু এই সীমাবদ্ধতা এবং প্রতিকূলতা সত্ত্বেও অল্ট রাইট এবং আইডেন্টিটারিয়ানরা গত ৬-৭ বছরে ইউরোপ- 
আমেরিকার সামাজিক আলোচনার সীমানায় গুরুত্বপূর্ণ মাত্রার পরিবর্তন আনতে পেরেছে। যার সবচেয়ে বড় 
উদাহরণ ইউরোপের রাজনীতির কেন্দ্র ডানদিকে সরে যাওয়া এবং আমেরিকার সমাজ ও রাজনীতির ব্যাপক 
মেরুকরণ। এর পেছনে নিঃসন্দেহে আর্থ-সামাজিক পরিস্থিতি, অভিবাসন, “সন্ত্রাসের বিরুদ্ধে বৈশ্বিক যুদ্ধের’ প্রভাব, 
দুর্যোগ, সামাজিক অবক্ষয়সহ বিভিন্ন ফ্যাক্টরের ভূমিকা আছে। তবে এটাও সত্য যে অল্ট রাইট এবং 

আইডেন্টিটারিয়ানরাও এখানে সক্রিয় একটি ভূমিকা রেখেছে। তাই তাদের উদাহরণ থেকে শেখার মতো আছে 
অনেক কিছুই। 

নব্য ডানপন্থীরা মেটাপলিটিকসকে দেখে গেরিলা যুদ্ধের মতো করে। গেরিলা যুদ্ধ হল সবলের বিরুদ্ধে দুর্বলের 
যুদ্ধ। প্রবল শক্তিশালী প্রতিপক্ষকে অল্প সামর্থ্য নিয়ে ঘায়েল করার কৌশল। মেটাপলিটিকস নব্য ডানপন্থীদের 
কাছে এক আদর্শিক গেরিলা যুদ্ধ। তারা এই যুদ্ধের প্রকল্প শুরু করে একটা মেটাপলিটিকাল ভ্যানগার্ডের ধারণা 
থেকে। এমন একটা অগ্রবর্তী দল, যারা এই আদর্শিক সংগ্রামের মূল ধারণা এবং মোটিফগুলো ধীরে ধীরে জনপ্রিয় 
কর তুলবে। এই ভ্যানগার্ডের লেখনী, বক্তব্য, কনটেন্টের মাধ্যমে এ চিন্তায় দীক্ষিত হবে নতুন নতুন মানুষ। ধীরে 
ধীরে এই সংগ্রাম ছড়িয়ে পড়বে অনেকটা বিকেন্দ্রীভূীতভাবে। 

সামনে রেখে। এতে গুরুত্বপূর্ণ ভূমিকা রাখে ফেইসবুক, টুইটার, ইউটিউব, এবং পডক্যাস্টিং এর বিভিন্ন প্ল্যাটফর্ম 
পাশাপাশি কাজে লাগানো হয় ৪-চ্যান, ৮-চ্যান এবং রেডিটের মতো বিভিন্ন ফোরামকে। ভাইরাল বিভিন্ন কালচারাল 
ইস্যুর পাশাপাশি ফোকাস করা হয় বর্ণপরিচয় (৭০৪) এর মতো ডানপন্থার মৌলিক কিছু ধারণাকে। আদর্শিক 
যুদ্ধের কৌশল হিসেবে অভিনবভাবে কাজে লাগানো হয় Trolling এবং Meme-ing। 

এই আদর্শিক গেরিলা যুদ্ধে নব্য-ডানপন্থীরা বিভিন্ন ধরণের কৌশল ব্যবহার করে। একদিকে তাত্বিক আলোচনা, 
অন্যদিকে ট্রোলিং এবং মিম। একদিকে লিবারেল ডিসকোর্সের খন্ডন এবং মভার্নিটিকে আক্রমন করা, অন্যদিকে 
সিম্প, কাক-এর এর মতো বিভিন্ন ট্যাগের ব্যবহার জনপ্রিয় করে লিবারেলদের পাবলিক ডিসকোর্সকে শর্টসার্কিট 
করা। পাশাপাশি তারা অফলাইন কিছু পাবলিক ইভেন্টের কর্মসূচীও গ্রহণ করে। এভাবে ধীরে ধীরে অল্ট রাইট 
তাদের কাক্কিত পরিবর্তন আনতে শুরু করে। 


পাশ্চাত্যের নব্য ডানপন্থী সব কৌশল অনুসরণ করার মতো না। আদর্শিকভাবে তাদের সাথে আমাদের পার্থক্য 
অনতিক্রম্য। এদের অনেকেই প্রকৃত অর্থেই নাৎসি আদর্শ ধারণ করে। তাছাড়া মেটাপলিটিকাল কৌশল 
বাস্তবায়নের ক্ষেত্রেও তাদের বেশ কিছু ভুল আর মিসক্যালকুলেশন আছে। তাসত্েও তাদের আন্দোলন থেকে 
শেখার, গ্রহণ করার এবং কাজে লাগানোর মতো বেশ কিছু বিষয় পাওয়া যায়। তবে নিও-মার্ক্সিস্ট কিংবা নিও- 
নাৎসি যাদের কাছ থেকেই গ্রহণ করা হোক না কেন, তা হতে হবে শরীয়াহর ছাকনিতে মেপে। এবং দ্বীন 
ইসলামের সাথে আপোস না করে। 

ৰ 


পৰ্ব ০৯ 


আমরা আলোচনা করছিলাম, বাংলাদেশের মুসলিমদের দ্বীন ও আত্মপরিচয় টিকিয়ে রাখার জন্য করণীয় কী হতে 
পারে, তা নিয়ে। এখন পর্যন্ত আমরা তিনটি মূল কনসেপ্টের কথা আলোচনা করেছি। 

১। সামাজিক বা সাংস্কৃতিক আধিপত্য (Culrural Hegemony) 

২। সাংস্কৃতিক যুদ্ধ (Kulturkampf) 

৩। মেটাপলিটিকস 


> বাংলাদেশের সমাজ ও রাষ্ট্রের ওপর ইসলামবিরোধী সেক্যুলার এলিটদের নিয়ন্ত্রণ এবং মুসলিমদের দুর্বলতাকে 
আমরা সামাজিক আধিপত্য বা কালচারাল হেজেমনির মাধ্যমে ব্যাখ্যা করতে পারি। 

> বিদ্যমান বাস্তবতায় আমাদের সীমাবদ্ধতাগ্তলো মাথায় রেখে সেক্যুলারদের এই আধিপত্য ভাঙার একটি মাধ্যম 
হিসেবে আমরা গ্রহণ করতে পারি সাংস্কৃতিক যুদ্ধকে 

> এই সাংস্কৃতিক যুদ্ধ চলবে মেটাপলিটিকাল সংগ্রামের আদলে। যার উদ্দেশ্য মানুষের চিন্তায় গ্রহণযোগ্য 
রাজনীতির” যে সীমানা আছে, সেটাকে প্রশস্ত করা। মানুষকে নিজেদের আদর্শের দিকে টেনে আনা। সমাজের 
গুরুত্বপূর্ণ একটা অংশের চিন্তার ধরন আর ওয়ান্ডভিউ পাল্টে দেয়া। 

এই তিন তত্ত্বের আলোকে গুরুত্বপূর্ণ কিছু বিষয় চিহ্নিত করা যায় যেগুলোকে কেন্দ্র করে আমাদের সাংস্কৃতিক যুদ্ধ 
শুরু হতে পারে। নিচে সংক্ষেপে এর মধ্যে সবচেয়ে গুরুত্বপূর্ণ কয়েকটি উল্লেখ করা হল। তবে এর প্রতিটি নিয়েই 
বিস্তারিত আলোচনা করা সম্ভব এবং দরকার। 

১। ইসলামবিদ্বেষ - বাংলাদেশে ইসলাম আক্রান্ত। ইসলামের বিধান পালনের কারণে মুসলিমরা বৈষম্য ও যুলুমের 
শিকার। “৯০% মুসলিম” রেটোরিকের বদলে এই বাস্তবতাকে তুলে ধরার দিকে গুরুত্ব দিতে হবে। 

বৈষম্য ও যুলুমের শিকার হওয়া সত্ত্বেও অনেকেই একে ইসলামবিদ্বেষ হিসেবে শনাক্ত করতে এবং যালিমকে 
চিহ্নিত করতে সফল হননি। তাদের মধ্যে এই সচেতনতা তৈরি করতে হবে। মুসলিম নামধারী সেক্যুলাররা 
যেভাবে চেতনা, প্রগতি, আধুনিকতা কিংবা অন্য কোনো অজুহাতে আইনী বা সামাজিকভাবে ইসলাম পালনকে 
অপরাধ সাব্যস্ত করে, তা সমাজের সামনে স্পষ্ট করতে হবে৷ 

ক) আ্যাকাডেমিক আলোচনা - কন্টেন্ট আযানালিসিস করে খুঁটিয়ে খুঁটিয়ে দেখাতে হবে শিল্প, সাহিত্য, কবিতা, 
সিনেমা, সংবাদ কিংবা সুশীলতার নামে কে, কিভাবে ইসলামবিদ্বেষ প্রচার করছে। এ ধরনের আলোচনা হবে 
দালিলিক এবং যুক্তিনির্ভর। আবেগনির্ভর না। আলোচনা এমন হতে হবে যাতে কেউ আদর্শিকভাবে আপনার সাথে 
দ্বিমত করলেও উত্থাপিত প্রমাণ যেন মেনে নিতে বাধ্য হয়। গবেষণাপত্র, জরিপ, জরিপের ভিত্তিতে প্রতিবেদন, 
ডকুমেন্টারি - অনেক ভাবেই এ ধরনের কাজ করা যেতে পারে। 

খ) আানেকডোটস - ইসলামবিদ্বেষের বিভিন্ন উদাহরণ। মানুষের ব্যক্তিগত অভিজ্ঞতা। এই যুলুম ও বৈষম্যের 
ব্যাপারগুলো যে বিমূর্ত কিছু না, বরং আমাদের চারপাশের সমাজের বাস্তবতা, তা তুলে ধরার জন্য এ ধরনের 
আলোচনা অত্যন্ত জরুরী। 

গ) ক্রমাগত প্রচারণা - যাতে এ বিষয়টি এবং এ আলোচনাগুলো সমাজের সবার কাছে পৌঁছে যায়৷ 


২। আত্মপরিচয়ের ডিসকোর্স - বাংলার মুসলিমদের আত্মপরিচয়ের একটি বয়ান তৈরি করা, যেখানে সবার আগে 
থাকবে ইসলাম। পাশাপাশি থাকবে এ অঞ্চলে মুসলিমদের এতিহ্য ও ইতিহাস। এখানে দুটো বিষয় লক্ষ রাখা 
আবশ্যক। 

ক) সংস্কৃতি গ্রহণ বা বর্জন করা হবে শরীয়াহর মাপকাঠি অনুযায়ী। সংস্কৃতিকে মাপকাঠি বানিয়ে “বাঙালি ইসলাম’ 
তৈরি করা যাবে না। বাঙালি পরিচয় প্রমাণ করতে গিয়ে ইসলামী শরীয়াহর সাথে সাংঘর্ষিক কিছু গ্রহণ করা যাবে 
না। 

‘বাংলার মুসলিমরা সুফীবাদী, অসাম্প্রদায়িক। তারা সমন্বয়বাদে বিশ্বাসী, আরবের বেদুইন ইসলামের মতো না।' 
অথবা, 'শত শত বছর ধরে এ অঞ্চলের মুসলিমরা অমুক তমুক রসম-রেওয়াজ পালন করে এসেছে, তাই এগুলো 
এ অঞ্চলের ইসলামের বৈশিষ্ট্য।' এ ধরনের বয়ান অগ্রহণযোগ্য। আমরা শরীয়াহ অনুসরণে আদিষ্ট, বাপদাদার অন্ধ 
অনুসরণে না। ইসলাম বাদ দিয়ে মুসলিম পরিচয় হয় না। 

খ) ইসলামী আন্দোলনগুলোকে সেক্যুলারাইয করা যাবে না। তিতুমীরকে অসাম্প্রদায়িক স্বাধীনতাসংগ্ৰামী, ফরায়েমী 
আন্দোলনকে প্রলেতারিয়েতের বিদ্রোহ হিসেবে চিত্রিত করা আমাদের জন্য ক্ষতিকর। এর ফলে তাঁদের তাজদীদি 
আন্দোলনের প্রকৃত চরিত্র চাপা পড়ে, আর পরবর্তী প্রজন্মগুলো তাঁদের দৃষ্টান্ত থেকে শিক্ষা নেয়া থেকে বঞ্চিত 
হয়। এ বাস্তবতা বুঝতে হবে। 


৩। ১৯৪৭, ১৯৭১ এবং ২০১৩ এর মত এতিহাসিক সময়গুলোর ব্যাপারে একটি ন্যারেটিভ তৈরি করতে হবে, যা 
এঁতিহাসিকভাবে সঠিক হবে আবার দ্বীনের সাথে আপস করবে না। “আমরাও মুক্তিযুদ্ধ করেছি’, বা ‘... অমুক 
রাহিমাহুল্লাহ’ - জাতীয় কপি-পেইস্ট বয়ান কার্যকর না। 


৪। মূর্তি ভাঙা - মোটা দাগে এর দুটি অংশ আছে: 

ক) লিবারেল-সেক্যুলার ওয়াৰ্ল্ডভিউয়ের সবচেয়ে গুরুত্বপূর্ণ কিছু ধারণাকে চিহ্নিত করে আক্রমণ করতে হবে। 
যেমন: ধর্মনিরপেক্ষতাবাদ, গণতন্ত্র, নারীবাদ, প্রগতি, মানবাধিকারের ডিসকোর্স, ব্যক্তিস্বাতন্ত্য ও স্বাধীনতার 
ডিসকোর্স, সেক্যুলার নৈতিকতা, বিশ্বশান্তি ইত্যাদি৷ এগুলোকে খণ্ডন করতে হবে আ্যাকাডেমিক এবং প্র্যাকটিকাল 
দিক থেকে (উদাহরণ - সংশয়বাদী)। 

খ) সাংস্কৃতিক জমিদারদের গড়ে তোলা সংস্কৃতি, এই কালচারের পবিত্র ধারণা ও পবিত্র ব্যক্তিদের ব্যাপারে থাকা 
শ্রদ্ধা ও সমীহের ধারণাকে আক্রমণ করতে হবে। যা কিছু তারা পরম শ্রদ্ধার সাথে বেদিতে বসিয়েছে, সব টেনে 
নামিয়ে আছড়ে আছড়ে ভাঙতে হবে। 

বৈশাখ পালন থেকে শুরু করে বঠা, বিদ্যাসাগর থেকে শুরু করে অজাচারের দিবাস্বপ্ন দেখা কালচারাল আইকন- 
সবই ফেয়ার গেইম। চিন্তার সমালোচনা আর ব্যবচ্ছেদ, বিভিন্ন ব্যক্তি কিংবা ধারণার ব্যাপারে মানুষের মনে গড়ে 
ওঠা সমীহ ভেঙে ফেলা-সবই এর অংশ। তবে কখন কোন মূর্তিতে ফোকাস করা হবে তা চিন্তাভাবনা করে ঠিক 
করতে হবে। 


৫। বিভিন্ন সামাজিক ইস্যুকে কাজে লাগাতে হবে। এবং ইস্যুকে শেষ পর্যন্ত সিস্টেমস লেভেল সমস্যা হিসেবে 
দেখাতে হবে। যেকোনো ইস্যুকে ব্যবহার করে ইসলামবিদ্বেষ, বিদ্যমান কালচারকে আক্ৰমণ করা, ইসলামের সাথে 
সাংঘর্ষিকতা অথবা ইসলামী সমাধানের আলাপ নিয়ে আসতে হবে। মানুষ যেন বিচ্ছিন্ন বিষয়গুলোকে আস্তে আস্তে 
দুটো দ্বীনের সংঘাত হিসেবে দেখতে শুরু করে। প্রত্যেক ইস্যুকে দেখাতে হবে একটা যুলুমপূর্ণ, কলুষিত ব্যবস্থার 
ফলাফল হিসেবে। যাতে মানুষের চিন্তা কেবল বিচ্ছিন্ন ইস্যুতে সীমাবদ্ধ না থাকে। মূল সমস্যাকে যেন তারা চিনতে 
শেখে। যেমন - 

“আসসালামু আলাইকুম” বলাকে জঙ্গিবাদ হিসেবে চিহ্নিত করা বিচ্ছিন্ন কোনো ঘটনা না। এটা একজন ব্যক্তির 
কথা না। বরং বাঙালি সংস্কৃতির নামে এমন এক ঘৃণাবাদী আদর্শ আমাদের দেশে প্রতিষ্ঠিত করা হয়েছে, যা এই 
ধরনের বক্তব্যের জন্ম দেয়। বাংলাদেশের সেক্যুলার সমাজ এভাবেই ইসলামকে সংজ্ঞায়িত করে।" 


৬। প্রতিপক্ষের বয়ানের গ্রহণযোগ্যতা নষ্ট করা - এটা বিভিন্নভাবে হতে পারে। তাদের বয়ানকে খণ্ডন করে 
বিশ্লেষণ, যুক্তি-পাল্টাযুক্তির মাধ্যমে এটা হতে পারে। আবার সাংস্কৃতিক জমিদারদের বক্তব্য এবং অবস্থানগুলোকে 
ব্যঙ্গবিদ্রপের মাধ্যমে হাস্যস্পদ করে তোলা, বিভিন্ন তুচ্ছার্থক শব্দ ও বিশেষণের প্রচলন ঘটানোর মাধ্যমেও হতে 
পারে। যেকোনো ভাইরাল ইস্যুতে জমিদারদের মূল যুক্তি/মেসেজিং চিহ্নিত করে সেগুলো নিয়ে মিম করার 
মাধ্যমেও হতে পারে। এসব কিছুর মূল উদ্দেশ্য হল জমিদারদের পাবলিক ডিসকোর্সকে শর্টসার্কিট করা৷ 


৭। জমিদাররা শব্দ ও পরিভাষার প্রয়োগে বিভিন্ন ধ্যানধারণাকে বৈধ ও অবৈধ সাব্যস্ত করে। যেমন - ধর্মব্যবসা, 
মৌলবাদী, উগ্রবাদী, চরমপন্থী, সাম্প্রদায়িক মধ্যযুগীয়, এই ধরনের শব্দ ব্যবহার করে মুসলিম পরিচয় এবং 
ইসলামের বক্তব্যকে তারা নাকচ করার চেষ্টা করে। “ভারতবিরোধীতাপ্র নাম দিয়ে বাংলার মানুষের অনেক 
যৌক্তিক ক্ষোভকে উড়িয়ে দেওয়া হয়। 

এই ধরনের শব্দ, পরিভাষা ও আলোচনাকে চিহ্নিত করে মানুষের সামনে তুলে ধরে খণ্ডন করতে হবে এবং 
এগুলোর গ্রহণযোগ্যতা নষ্ট করতে হবে। 

৮। সোশ্যাল প্ল্যাটফর্ম ব্যবহার করে বিকল্প মিডিয়া গড়ে তোলা আবশ্যক। শান্তনু কায়সার টাইপের ইউটিউব 
চ্যানেল। পডকাস্ট, ফেইসবুক লাইভ, ওয়েবিনার - ইত্যাদি ফরম্যাট ভালোভাবে কাজে লাগাতে হবে। 


৯। যেভাবে নাস্তিকতার বিরুদ্ধে প্রচুর লেখালেখি হয়েছে এবং নাস্তিকতা বিরোধীতার একটি ট্রেন্ড চালু হয়েছে, 
তেমনিভাবে সেক্যুলার কালচারাল হেজেমনির বিরুদ্ধে লেখালেখির ট্রেন্ড চালু করতে হবে। মেটাপলিটিকাল 
ভ্যানগার্ড প্রাথমিকভাবে এই ধারা চালু করায় ভূমিকা রাখতে পারে, কিন্তু মূল উদ্দেশ্য হবে যেন একসময় 
অর্গানিকভাবে এই লেখাগুলো বের হয়ে আসতে থাকে। 


১০। মুসলিমদের বিরুদ্ধে প্রচারণায় জমিদাররা কিছু বিষয় বারবার ঘুরিয়ে ফিরিয়ে ব্যবহার করে। যেমন - 

নারী (নারী অধিকার, বহুবিবাহ, সমতা ইত্যাদি), যুদ্ধ-বর্বরতা, যৌনতা (হুর, দাসী, পর্দার বিধান ইত্যাদি), 
পশ্চাৎপদতা, অজ্ঞতা (মোল্লা, ছাগু ইত্যাদি), যেকোনো প্রকৃত বা আপাত নৈতিক স্থলনকে ব্যাপকভাবে প্রচার করা 
ইত্যাদি। 

এই বিষয়গুলো বিভিন্নভাবে উপস্থাপন করা হয়। সংবাদ, প্রতিবেদন, গান, নাটক, উপন্যাস, বিজ্ঞাপন, দেয়ালচিত্র, 
পথনাটিকা থেকে শুরু করে সামু-ধর্মকারীর অশ্লীল কৌতুক, কার্টুন - বিভিন্ন ধরনের পদ্ধতিকে তারা কাজে 
লাগায়। একইভাবে আমরাও কিছু বিষয়কে চিহ্নিত করতে পারি, যেগুলো তাদের বয়ানকে আক্রমণ এবং আমাদের 
বয়ান প্রচারে বিভিন্নভাবে ব্যবহার করা যাবে। এই বিষয়গুলো সঠিকভাবে বাছাই করা অত্যন্ত গুরুত্বপূর্ণ। এই 
বিষয়গুলো কী হতে পারে তা নিয়ে আলাদা আলোচনা জরুরী। 


১১। ট্রোলিং এবং মিম - যদিও এরইমধ্যে একাধিকবার এ দুটো বিষয়ের কথা এসেছে, কিন্তু গুরুত্ব বিবেচনায় 
এটি আলাদাভাবে উল্লেখ করা হলো। অনলাইনে মেটাপলিটিকাল স্ট্রাগলের সবচেয়ে কার্যকরী মাধ্যমের অন্যতম 
হল ট্রোলিং এবং মিম। এর বিভিন্ন কারণ আছে। 

A picture is worth a thousand words. তাছাড়া বর্তমান সময়ে মানুষের আ্যাটেনশান স্প্যান কমে যাওয়াতে 
ছবির মাধ্যমে মেসেজিং, টেক্সটের মাধ্যমে মেসেজিং এর চেয়ে বেশি কার্ষকরী। তবে লক্ষ্যণীয় বিষয় হলো এসব 
ক্ষেত্রে শরয়ী সীমা মেনে চলার ব্যাপারে সতর্ক হতে হবে। আল্লাহর অবাধ্যতা করে আল্লাহর দ্বীনের কাজ করে 
বারাকাহর আশা করা যায় না। 

সংক্ষেপে উপরোক্ত বিষয়গুলোতে ফোকাস করে সাংস্কৃতিক যুদ্ধের প্রাথমিক পর্যায়ের কাজ শুরু করা যেতে পারে। 
তবে দুটি বিষয় এখানে বিশেষভাবে মনে রাখা দরকার। 


প্রথমত, আদর্শিক বিশুদ্ধতা, আকীদাহগত দৃঢ়তা অত্যন্ত গুরুত্বপূর্ণ। আযামেরিকার গতানুগতিক ডানপন্থা অনেকদিক 
থেকে সফল হবার পরও কালচারাল ওয়ারে হারার বড় একটা কারণ হল তাদের আদর্শিক বিশুদ্ধতা ছিল না। 
আকীদাহ আমল ছাড়া নিছক বামপন্থীদের মতো ত্যান্টিভিস্ট ইসলামের কোনো প্রয়োজন নেই। 

দ্বিতীয়ত, মেটাপলিটিকাল এই সংগ্রামের জন্য অনলাইন নিঃসন্দেহে অত্যন্ত গুরুত্বপূর্ণ। কিন্তু কাজ্িত পরিবর্তন 
আনার জন্য অনলাইনের কাজ যথেষ্ট না। শুধু অনলাইনের প্রচারণার মাধ্যমে এ ধরনের সামাজিক পরিবর্তন 
আনার চিন্তা অবাস্তব। অফলাইনে উপস্থিতি এবং কাজ থাকা আবশ্যক। বিদ্যমান বাস্তবতায় সেই উপস্থিতি এবং 
কাজ ঠিক কিভাবে হতে পারে, সেটা ঠিক করাও বেশ কঠিন। তবে সেই আলোচনাতে অবধারিতভাবেই আমাদের 
একসময় যেতে হবে। 

ৰ 


পব ১০ 


মুসলিমদের দাওয়াহ এবং কর্মকাণ্ড কি শুধু “ধৰ্মীয়” বিষয়গুলোর মধ্যে সীমাবদ্ধ থাকবে? 

সেক্যুলারিজমে ধর্মের অবস্থান ব্যক্তিগত অঙ্গনে সীমাবদ্ধ। সমাজ, শাসন, অর্থনীতির মতো সামষ্টিক বিষয়গুলোকে 
মাসজিদ, ঘর আর সীমিত কিছু আচারপ্রথার বিষয়। 

কিন্তু এই কথাগুলো ইসলামের ক্ষেত্রে খাটে না। ইসলাম আমাদের শেখায় মানবজীবনের সব ক্ষেত্রকে ওয়াহীর 

নির্দেশনা অনুযায়ী চালাতে। আর এর মধ্যে অবধারিতভাবেই শাসন, অর্থব্যবস্থা আর সামাজিক কাঠামোর মত 

বিষয়গুলো চলে আসে। 


ইসলাম তাত্তবিকতার ধর্ম না, প্রয়োগের ধর্ম। স্রেফ তাত্বিকভাবে একে বোঝা যায় না। এই দ্বীনের সৌন্দর্যকে 
সত্যিকারভাবে বুঝতে হলে দ্বীন আকড়ে ধরে বাঁচতে হয়। আধুনিকতা থেকে বের হয়ে আসা অর্থনীতি কিংবা 
রাষ্ট্রবিজ্ঞানের মত তাত্ত্বিক শাস্ত্ৰ তাই ইসলামে পাওয়া যায় না। তত্ত্বকথা, কাল্পনিক মডেল আর বাদ-মতবাদের 
বিশাল বিমূর্ত অট্টালিকা ইসলাম তৈরি করে না। কিন্তু তার মানে এই না যে এ বিষয়গুলোর ব্যাপারে আলোচনা বা 
নির্দেশনা ইসলামে নেই। 

এই ক্ষেত্রগুলোর ব্যাপারে ইসলামী শরীয়াহ আমাদের কিছু নির্দিষ্ট বিধান এবং সীমানা ঠিক করে দেয়। জীবনের 
এই গুরুত্বপূর্ণ অঙ্গনগুলোর ব্যাপারে দেখিয়ে দেয় সমাধানের নানা পথ৷ ইসলাম আমাদের এমন কিছু মূলনীতি 
দেয় পরিবর্তনশীল বাস্তবতাকে আমলে নিয়ে যেগুলো বিভিন্ন প্রেক্ষাপটে প্রয়োগ করা সম্ভব। 

কাজেই ধর্মের জন্য সেকু্যুলারিসমের বানানো ছোট্ট খাঁচার ভেতর ইসলামকে সেখানে ঢোকানো যায় না। ধর্মের 
জন্য সেক্যুলারিসমের বানানো সীমানা আর দ্বীন ইসলামের সীমানা এক না। সমাজ, শাসন, অর্থনীতির মতো 
বিষয়গুলো তাই মুসলিমদের জন্য দ্বীনের বাইরের কোন আলোচনা না। মুসলিমদের দাওয়াহ এবং কাজের মধ্যে 
স্বাভাবিকভাবেই এ বিষয়গুলো চলে আসবে। 


আকীদাহ, মাসায়েল, তাযকিয়াতুন নাফসের মত বিষয়গুলো যেমন ইসলামের অংশ। ঠিক তেমনি সমাজ, শাসন, 
অর্থব্যবস্থা ইত্যাদি কিভাবে চলবে, এই আলোচনাগুলোও ইসলামের অংশ। আর্থ-সামাজিক বিষয়গুলোর আলোচনা 
ইসলাম থেকে বিচ্ছিন্ন করা সম্ভব না। 


কিন্তু দুঃখজনকভাবে গতো আট-নয় দশক ধরে অধিকাংশ ইসলামী আন্দোলন আর্থ-সামাজিক বিষয়গুলোর 
আলোচনার দিকে খুব একটা মনোযোগী হয়নি বা হতে পারেনি। এর পেছনে বিভিন্ন বাস্তবসম্মত কারণ আছে। 
আর্থ-সামাজিক বিষয়গুলোর ব্যাপারে ইসলামী শরীয়াহর দেয়া সমাধানগুলো অবধারিতভাবে ইসলামী শাসনের 


29 


সাথে সম্পৃক্ত। ইসলামী শাসনকে বাদ দিয়ে এই সমাধানগুলোর আলোচনা অনেকটা গাছ না লাগিয়ে ফল আশা 
করার মতো। 

তাছাড়া আধুনিক জাতিরাষ্ট্র এমন এক বাস্তবতার প্রতিনিধিত্ব করে যা মৌলিকভাবে ইসলামের সাথে সাংঘর্ষিক। 
চেষ্টা অনেক সময়ই তাই স্ববিরোধী হয়ে পড়ে। [এই বিষয়ের ওপর ওয়ায়েল হাল্লার বিস্তারিত আলোচনা করেছেন, 
সেগুলো দেখা যেতে পারে] 


এসব কারণে ইসলামী আন্দোলনগুলো অল্প কিছু বিষয়ের মধ্যে নিজেদের সীমাবদ্ধ করে নিয়েছে। মুসলিমদের 
দাওয়াতি ও সামাজিক কর্মকাণ্ডে ধীরে ধীরে কমেছে আর্থ-সামাজিক বিষয়গুলোর উপস্থিতি। আজ দ্বীনি শিক্ষা, 
ব্যক্তিগত জীবনে ইসলাম পালনের দাওয়াহ এবং সাদাকাহ-যাকাত সংক্রান্ত কিছু উদ্যোগের মধ্যেই আমাদের 
অধিকাংশ কাজ সীমাবদ্ধ হয়ে গেছে, একথা বললে ভুল বলা হবে না৷ 

কারণ যাই হোক, সমাজের ওপর এর দীর্ঘমেয়াদী প্রভাব নেতিবাচক। এর ফলে মানুষের চিন্তার জগতে নিজে 
থেকেই এক ধরণের বিভাজন তৈরি হয়ে গেছে। মানুষ ধরেই নিয়েছে অর্থনীতি, সামাজিক সমস্যা, শাসন, যুলুমের 
মোকাবেলার মত বিষয়গুলোর সমাধানের পথ হল সেক্যুলার রাজনীতি। এগুলোর জন্য যেতে হবে সেক্যুলার 
রাজনীতির পথে। আর ইসলামী ব্যক্তিত্ব বা সংগঠনগুলোর কাছে মিলবে কেবল “ধর্মীয়” বিষয়ের সমাধান। আমরা 
নিজেরাও অনেক সময় এই বিভাজনকে শক্তিশালী করি। সমাজে আলিমদের গুরুত্ব বোঝাতে গিয়ে আমরা যেমন 
বলে ফেলি - আলিমদের ছাড়া জানাযা পড়াবে কে? অথচ আলিমদের ভূমিকা কিছু ধর্মীয় আচার পালনের মধ্যে 
সীমাবদ্ধ না। তাদের দায়িত্ব এবং সম্মান আরো অনেক বিস্তৃত। কিন্তু আমরা নিজেরাই এসব কথা বলে তাঁদেরকে 
সামাজিক বাস্তবতা থেকে। 


এই ধরণের চিন্তার অবধারিত ফলাফল হল সমাজ ও রাজনীতির নিয়ন্ত্রন সেক্যুলার শ্রেণীর হাতে চলে যাওয়া। 
এবং গত আট-নয় দশকে উপমহাদেশে ঠিক তাই ঘটেছে। আর বিভিন্ন সেক্যুলার দল ও গোষ্ঠী তাদের আকীদাহ 
এবং এজেন্ডা অনুযায়ী সমাজ ও রাষ্ট্রকে চালিয়ে নিয়ে গেছে। আর্থ-সামাজিক বিষয়ে ইসলামের জায়গা থেকে কথা 
বলার সুযোগও দিন দিন কমে এসেছে। 

অথচ ব্যাপারটা সবসময় এমন ছিল না। ইসলামী শরীয়াহ অনুযায়ী শাসন যখন ছিল, সেই সময়ের কথা নাহয় 
বাদই দিলাম, কলোনিয়াল দখলদারিত্বের সময়ও দ্বীনি ও দুনিয়াবি দু'ধরণের ইস্যুকে ইসলামের ভিত্তিতে সমন্বয় 
করে আন্দোলনের অনেক উদাহরণ পাওয়া যায়৷ আর্থ-সামাজিক যুলুমের বিরুদ্ধে দ্বীনের ভিত্তিতে একত্রিত হয়ে 
আমাদের হাতের কাছেই আছে শহীদ তিতুমীর এবং ফরায়েজী আন্দোলনের দৃষ্টান্ত। ইমাম সাইয়্যিদ আহমাদ 
শহীদের আন্দোলনের সাথে যুক্ত তিতুমীরের ইসলামী আন্দোলন ছিল একটি সফল কৃষক আন্দোলনও। 

অন্যদিকে আরবের নাজদী আন্দোলন থেকে অনুপ্রাণিত হাজী শরীয়াতুল্লাহর তাজদীদি আন্দোলন শুরু হয়েছিল 
বাংলার জনগণকে শিরক ও বিদআহ থেকে মুক্ত করার জন্য। কিন্তু একসময় এই আন্দোলন মনোযোগী হয় আৰ্থ- 
সামাজিক নানা বিষয়ের দিকেও। দুদু মিয়ার স্লোগান, “লাঙ্গল যার, জমি তার’, স্পষ্টতই নীলকর এবং জমিদারদের 
যুলুমের বিরুদ্ধে বাংলার কৃষক সমাজের মনোভাব মাথায় রেখেই তৈরি করা। আর এতিহাসিক বিশ্লেষণে দেখা 
যায়, এ সময়টাতেই ফরায়েজী আন্দোলন সবচেয়ে শক্তিশালী অবস্থায় পৌছে। 


বাস্তবতা বলে “দ্বীনি-দুনিয়াবি” ইস্যুর এই বিভাজনকে টিকিয়ে রেখে ইসলামকে সামাজিক শক্তি হিসেবে দাড় 
করানো অত্যন্ত কঠিন। অধিকাংশ মানুষ আদর্শ বা আকীদাহ দ্বারা চালিত হয় না৷ ক্ষুধার্থ মানুষ, নয়টা-পাচটার 
রুটিনের যাতাকলে র্রান্তশ্রান্ত মধ্যবিত্ত চাইলেও আকীদাহর ওপর শক্ত অবস্থান নিতে পারে না। 


এই মানুষগুলোকে কাছে টানতে হলে কথা বলতে হবে তাদের দুশ্চিন্তা, তাদের আশা-আকাজ্জার জায়গাগুলো 
নিয়েও। বিপদের সময় তাদের পাশে দাড়াতে হবে। পাশাপাশি ইসলামকে উপস্থাপন করতে হবে তাদের দৈনন্দিন 
জীবনের সমাধান হিসেবেও। যাতে অর্থনীতি, সমাজ, শাসনের নানা সমস্যার বাস্তব সমাধান হিসেবে ইসলামের 
কথা চিন্তা করার প্রবণতা সমাজের মধ্যে তৈরি হয়। এই অঙ্গন সেক্যুলারদের জন্য ছেড়ে দিয়ে রাখলে সমাজ ও 
শাসনের নিয়ন্ত্ৰন তাদের হাতেই থেকে যাবে। 

পৰ্ব ১১ 


ইসলামী দাওয়াহকে সত্যিকারভাবে সামাজিক শক্তিতে পরিণত করতে হলে ব্যক্তিগত অঙ্গন থেকে একে বের করে 
আনতে হবে। আর তা করার অন্যতম উপায় হল আৰ্থ-সামাজিক বাস্তবতা ও সমস্যা নিয়ে ইসলামের অবস্থান 
থেকে আলোচনা নিয়ে আসা। শুধু বিদ্যমান ব্যবস্থার সমালোচনা করে সমাজের নেতৃত্ব অৰ্জন করা সম্ভব না। 
ওঁপনিবেশিক শাসনামলে ফিরিঙ্গিরা খুব দক্ষভাবে ইসলামী শাসন এবং প্রতিষ্ঠানগুলোকে ভেঙ্গে ফেলে সেখানে 
বসায় ইউরোপ থেকে আমদানী করা বিভিন্ন কাঠামো। ফিরিঙ্গিরা চলে যাবার পর থেকে তাদের বাদামী চামড়ার 
আদর্শিক সন্তানরা সেই ব্যবস্থাকেই চালিয়ে নিয়ে যাচ্ছে। মুসলিম বিশ্বে আজ যে রাষ্ট্রগুলো আছে, সেগুলো আসলে 
ভিন্ন নামে, ভিন্ন মুখোশে আর কিছুটা ভিন্ন পদ্ধতিতে সেই ওপনিবেশিক শাসনেরই ধারাবাহিকতা। 


অধিকাংশ মানুষ আজ তাই ইসলামকে দেখে বিমূর্ত আকীদাহ আর ব্যক্তিগত পরিমগ্ডলের কিছু আচারআচরণের 
সমষ্টি হিসেবে। ইসলামকে সামাজিক শক্তিতে পরিণত করতে হলে এই দৃষ্টিভঙ্গিকে বদলাতে হবে। যতক্ষণ মানুষ 
ইসলামকে শুধু ‘আসমানের ওপরের আর যমিনের নিচের, আলোচনা হিসেবে দেখবে ততোক্ষণ ইসলামী ব্যবস্থা 
অধিকাংশের কাছে একটা তাত্ত্বিকতা হিসেবেই থেকে যাবে। বাস্তব সমাধান হিসেবে ইসলামের কথা তারা চিন্তা 
করবে না বা চিন্তা করতে পারবে না। 


আর তার জন্য প্রয়োজন আর্থ-সামাজিক বিষয়গুলোকে ইসলাম কিভাবে ব্যাখ্যা ও মোকাবেলা করতে শেখায় তা 
মানুষের সামনে তুলে ধরা। আমাদের মূল্যবোধ আর আদর্শ মানুষের মধ্যে অনুরণিত হবে যখন ইসলামকে আমরা 
তাদের সমাজ ও জীবনের সমস্যাগুলোর সমাধান হিসেবে দেখাতে পারবো। আর এ কাজটা আমাদের জন্য নতুন 
হলেও খুব একটা কঠিন হবার কথা না। সামাজিক দিক থেকে চিন্তা করলে মডার্নিটির অসুখগুলোর তৈরি সমাধান 
ইসলামের মধ্যেই আছে। 


আমাদের সমাজের প্রধান সমস্যাগুলোর কথা চিন্তা করুন। মাদক, নারী নির্যাতন, ধর্ষন, যিনা, পরিবারের ভাঙ্গন, 
পর্নোগ্রাফি আসক্তি, যৌন বিকৃতি, পৌত্তলিক সংস্কৃতির আগ্রাসন, ডিপ্রেশন, আত্মহত্যা, মূল্যবোধের অবক্ষয়, 
দুর্নীতি, অপরাধ... এধরনের অনেক সমস্যার সামগ্রিক সমাধান ইসলামী শিক্ষা ও বিধান থেকে পাওয়া যায়। 
আধুনিক সাইকোলজিস্টের কাউলেলিং আর মনমগজ অবশ করে দেয়া ওষুধের চেয়ে তাসাউফ, তাযকিয়াতুন 
নাফস, যুহুদ, এবং ক্কা'নার (পরিতৃপ্তি) শিক্ষা অনেক বেশি ফুলফিলিং। 

ফ্ৰয়েড কিংবা কার্ল ইয়ুং এর চেয়ে মনের ডাক্তার হিসেবে অনেক বেশি স্বার্থক আল-গাযযালি, ইবনু জাওযী কিংবা 
ইবনুল কাইয়্যিমরা। আব্দুল্লাহ ইবনু মুবারাক আর আহমাদ ইবনু হানবালদের শিক্ষার তুলনায় হাল আমলের 

ভাসাভাসা আধ্যাত্বিকতা ছেলেখেলার মতো। কাঁচামালগুলো আমাদের হাতেই আছে, আমাদের শুধু সেগুলো 
উপযুক্তভাবে কাজে লাগাতে হবে। পশ্চিমের অন্ধ অনুসরণের মনোভাব বাদ দিলে এটা অসাধ্য কিছু না। 
অর্থনৈতিক সমস্যার ক্ষেত্রেও ইসলামের অবস্থান থেকে আলোচনা আনা সম্ভব। আর্থসামাজিক উন্নয়নে যাকাত, 
সাদাকাহ এবং করছে হাসানের সম্ভাবনা পশ্চিমা আযাকাডেমিকরাও এখন স্বীকার করে। পশ্চিমা বিশ্বের ধনী 
দেশগুলো মিলে রাষ্ট্রীয়ভাবে মোট যতোটুকু মানবিক ত্রাণ (হিউম্যানেটেরিয়ান এইড) দেয় মুসলিমদের দেয়া 
বাৎসরিক যাকাতের পরিমাণ তার চেয়ে কমপক্ষে পনেরো থেকে বিশ গুণ বেশি। গ্রামীণ ব্যাংকের সুদ ভিত্তিক 
মাইক্রোফাইন্যা্স মডেলের চেয়ে দারিদ্র্য বিমোচনে অনেক বেশি সফল পাকিস্তানের আখুওয়াতের করদ্ধে হাসান 
ভিত্তিক মাইক্রোফাইন্যা্স মডেল। পশ্চিমের এজেন্ডা পালন করে যাওয়া আগাছার মতো এনজিও-গুলোর চেয়ে 
সফলতা বেশি কওমী মাদ্রাসাগুলোর। 


অন্যদিকে আধুনিক ফিনটেকের বিভিন্ন পদ্ধতি ব্যবহার করে মুদারাবা এবং মুশারাকার মতো চুক্তি ব্যবহার করে 
ব্যাংকের সুদভিত্তিক কাঠামোর বাইরে গিয়ে অতি-ক্ষুদ্র এবং ক্ষুদ্র উদ্যোক্তাদের বিকল্প অর্থায়নের আছে ব্যাপক 
সম্ভাবনা। 


এছাড়া আইনী ব্যবস্থার আগে ইসলাম হল একটি নৈতিক ব্যবস্থা। ইসলাম শুধু আইন দেয় না, বরং এমন ব্যক্তি ও 
এই নৈতিক শিক্ষাগুলো সুদ, ঘুষ, মজুতদারি, স্পেকুলেটিভ ট্রেইডিং, প্রেডেটোরি লেন্ডিংসহ অনেক আধুনিক 
সমস্যার সমাধান দিতে পারে। 


পরাজিত মানসিকতার মুসলিমরা সমাজ কল্যাণের মডেল হিসেবে এখন পশ্চিমের কল্যাণরাষ্ট্রের দিকে তাকায়। 
কিন্তু কল্যাণরাষ্ট্রের চেয়ে আরো কার্যকরী এবং টেকসই সমাধান আমরা পাই ইসলামী ওয়াকফ ব্যবস্থার মধ্যে। 
ইসলামী শাসনামলে অধিকাংশ মুসলিম ভূখন্ডের ৪০-৫০ শতাংশ ভূমি মালিকানা ছিল ওয়াকফের অধীনে। সমাজ 
ও অর্থনীতিতে আওকাফ অত্যন্ত গুরুত্বপূর্ণ ভূমিকা পালন করতো। বর্তমানে আধুনিক প্রযুক্তির মিশেলে ওয়াকফের 
আর্থ-সামাজিক সম্ভাবনা অসীমের কাছাকাছি। 


ওপরে বলা প্রতিটা বিষয়ের আলোচনা ডেভেলপ করা সম্ভব। এবং বর্তমান বিভিন্ন প্রতিকূলতা সত্ত্বেও সীমিতভাবে 
বাস্তবায়ন সম্ভব। 


হ্যা, আমাদের কাজের সুযোগ সীমিত৷ এই সম্ভাব্য সমাধানগুলোর অনেকগুলোই, এমনকি অধিকাংশই হয়তো 
বর্তমান ব্যবস্থার মধ্যে বাস্তবায়ন সম্ভব না। কিন্তু এই বিকল্পগুলোর, আধুনিক সমস্যার এই সমাধানগুলোর 

আলোচনা উপস্থাপন করতে তো সমস্যা নেই। বরং এই ধরণের উপস্থাপনাই মানুষের মধ্যে ইসলামী ব্যবস্থার 
আকাজ্জাকে আরো শক্তিশালী করবে। জানার পর, এক ঝলক দেখার পর আকর্ষন আরো তীব্রতর হবে। 
সেক্যুলারিসম, লিবারেলিসম, ফেমিনিসমসহ মডার্নিটির সৃষ্ট বিভিন্ন বাদ-মতবাদের খণ্ডন প্রয়োজন। বাংলাদেশে 
ইসলাম ও মুসলিমদের প্রধান প্রতিপক্ষ হিসেবে সেকু্যুলারদের সামাজিক আধিপত্যকে চিহ্নিত করা অত্যন্ত 
গুরুত্বপূর্ণ তাদের আধিপত্যের এই কাঠামোকে নষ্ট করা আবশ্যক। 


কিন্তু এটুকুই যথেষ্ট না। এর পাশাপাশি সমাধান হিসেবে ইসলামের আলোচনা আনাও প্রয়োজন। এবং সেটা শুধু 
ঢালাও কিছু বক্তব্য, মুখস্থ কিছু বুলি আউড়ে না। বরং অন্তত কিছু ক্ষেত্রে সুনির্দিষ্ট এবং বিস্তারিত আলোচনা 
মানুষের সামনে উপস্থাপন করা জরুরী। 


আরেকটা বিষয়ও মাথায় রাখা দরকার। সেক্যুলারদের সামাজিক আধিপত্য নষ্ট করে ইসলামকে সামাজিক শক্তি 
হিসেবে প্রতিষ্ঠিত করার কাজটা কঠিন এবং সময়সাপেক্ষ। এই কাজের জন্য প্রয়োজন যোগ্য, আন্তরিক এবং 
আত্মত্যাগের মানসিকতাসম্পন্ন মানুষ। সাধারনত, শুধু খণ্ডন, সমালোচনা, ইত্যাদি দিয়ে এধরণের মানুষকে আকৃষ্ট 
করা যায় না। 


মডার্নিটির সমালোচনা হোক। এই সমালোচনা দরকার, এই সমালোচনা অপরিহার্ষ। কিন্তু দিন শেষে বিকল্প হিসেবে 
একটা কংক্রিট লক্ষ্য দাড় করাতে হবে। এমন কোন কোন গন্তব্য, এমন কোন ভিশনকে সামনে রাখতে হবে যার 
জন্য মানুষ নিজেকে উজাড় করে দেবে। 


জঙ্গল অনিয়ন্ত্রিতভাবে বাড়তে শুরু করলে দাবানলের দরকার হয়। কিন্তু নতুন করে বীজ বোনা না হলে দাবানল 
শেষে ভস্মীভূত ধ্বংসস্তূপ আর কিছুই বাকি থাকে না। তাই ভাঙ্গার পাশাপাশি নতুন করে গড়ার গুরুত্বও আমাদের 
বুঝতে হবে। 

পর্ব ১২ (শেষ) 


আধুনিক রাষ্ট্রে প্রত্যেক নাগরিকের সাথে রাষ্ট্রযন্ত্রের সরাসরি সম্পর্ক তৈরি হয়৷ রাষ্ট্রযন্ত্র আর ব্যক্তির মাঝে কোন 
মধ্যস্ৃতাকারী থাকে না। প্রথম দেখায় বিষয়টা ভালো মনে হলেও, বাস্তবে এই ধরণের সম্পর্ক তীব্র ভারসাম্যহীনতা 
তৈরি করে। চিন্তা করে দেখুন, রাষ্ট্র যদি যালিম হয়, অধিকার হরণকারী হয়, রাষ্ট্রষন্ত্র যদি কোন গোষ্ঠীর হাতিয়ারে 
পরিণত হয়-তখন ব্যাপারটা কেমন দাঁড়াবে? একদিকে অতিকায় রাষ্টরযন্ত্র, আরেকদিকে ক্ষুদ্র, দুর্বল, বিচ্ছিন 
একেক জন মানুষ। রাষ্ট্র ইচ্ছেমতো নাগরিকদের অধীনস্ত ও ধ্বংস করতে পারবে। এবং আধুনিক রাষ্ট্র ঠিক তাই 
করে। 


কিন্তু ব্যাপারটা সবসময় এমন ছিল না। গোত্রীয় সমাজের কথা চিন্তা করুন। এমন সমাজে ব্যক্তির সাথে শাসকের 
সম্পর্কের মাঝখানে থাকে তার গোত্র। যখন সে মযলুম, গোত্র তাকে সহায়তা করে। তার পক্ষ হয়ে আলোচনা 
কিংবা দরকষাকষি করে। প্রয়োজনে আক্রমনের মুখে তাকে রক্ষা করে। একাকী মানুষ দুর্বল, কিন্তু গোত্রের অংশ 
হিসেবে; একটা সামষ্টিক সত্ত্বার অংশ হিসেবে তার দুর্বলতা কমে। এই সামষ্টিক পরিচয় শুধু যে গোত্রের মাধ্যমেই 
তৈরি হতে হবে, তা কিন্তু না। ভাষা, সংস্কৃতি, আদর্শ, দ্বীন, স্বার্থ, শ্রেণী পরিচয়সহ বিভিন্ন কিছুর ভিত্তিতে এই 
সামস্টিক পরিচয় ও সংহতি গড়ে উঠতে পারে এবং উঠেছে। 


কিন্তু আধুনিকতা চেষ্টা করে সব ধরনের সামষ্টিকতাকে মুছে দিতে। সব সামষ্টিক পরিচয় ও আদর্শকে সরিয়ে দিয়ে 
আধুনিক রাষ্ট্র সেখানে স্রেফ দুটো ধারণা বসাতে চায়- জাতীয়তাবাদ এবং নাগরিকত্ব। আর দুটি ধারণার ভিত্তিই 
হল রাষ্ট্র এবং রাষ্ট্রের প্রতি আনুগত্য। কাজেই আধুনিকতার লক্ষ্য হল ব্যক্তিকে বাকি সব সম্পর্ক থেকে বিচ্ছিন্ন 
করে কেবল রাষ্ট্রযন্ত্রের সাথে যুক্ত করা। কাগজে কলমে ব্যক্তির সাথে রাষ্ট্রের এই সম্পর্ক পারস্পরিক চুক্তির। কিন্তু 
বাস্তবে এই সম্পর্ক অধীনস্ততা, নিয়ন্ত্রন আর জবরদস্তির। 


মুসলিম অধ্যুষিত ভূখণ্ডগুলোর ক্ষেত্রে এই বাস্তবতা আরো বেশি তীব্র। উপনিবেশিক আমলে মুসলিমদের সামাজিক, 
অর্থনৈতিক, রাজনৈতিক এবং ধর্মীয় প্রতিষ্ঠানগুলোকে নিয়মতান্ত্রিকভাবে দুর্বল করা হয়। তারপর সেগুলোকে 
সেক্যুলার প্রতিষ্ঠান দিয়ে প্রতিস্থাপন করা হয় অথবা অধীনস্ত করা হয় রাষ্ট্রযন্ত্রের। (বাংলার ফরায়েজী আন্দোলন 
এবং উপমহাদেশের কওমী মাদ্রাসা আন্দোলন - দুটোকেই এক অর্থে রাষ্ট্রের এই সর্বগ্রাসী নিয়ন্ত্রনের বাইরে 
নিজস্ব কিছু জায়গা খোদাই করে নেয়ার চেষ্টা হিসেবে দেখা যায়।) 


ইসলামের সামাজিক শক্তি ধ্বংস করা এবং ইসলামের ভিত্তিতে মুসলিমদের সংগঠিত হবার স্বাভাবিক প্রবণতাকে 
মুছে ফেলার এই প্রকল্প শুরু হয়ে উপনিবেশিক আমলে। ফিরিঙ্গিদের শুরু করা এই পরে কাজকে চালিয়ে নিয়ে 

যায় নব্য-উপনিবেশিক “স্বাধীন” রাষ্ট্রপ্তলো। তারা আজো তাই করে যাচ্ছে। ফলে তৈরি হয়েছে আযাটমাইযড 
(atomized) মানুষ-_যারা সংখ্যায় অনেক, কিন্তু পরস্পর বিচ্ছিন। এই বিচ্ছিন্নতার অর্থ দুর্বলতা। আমরা পরস্পর 
বিচ্ছিন্ন, ক্ষুদ্ৰ কিছু মানুষ- রাষ্ট্র নামক অতিকায় দানবের মুখোমুখি। এমন মানুষের সামষ্টিক কোন শক্তি থাকে না, 
নিজস্ব কণ্ঠ থাকে না। তার চেয়ে বড় কথা, তার মধ্যে আত্মবিশ্বাস থাকে না। নিজ উদ্দেশ্য বাস্তবায়ন কিংবা স্বার্থ 
রক্ষার জন্যও সহজে এক্যবদ্ধ হতে পারে না তারা। এমন কোন উদ্যোগ নেয়ার সময় তার মধ্যে কাজ করে নানা 
সংশয়, দ্বিধাদ্ন্ আর ভয়। বিচ্ছিন্ন মানুষ প্রতিরোধে অক্ষম। পরিবর্তনে অক্ষম। 


এই দুর্বলতা কাটিয়ে ওঠার প্রথম ধাপ হল সংগঠিত হওয়া। বিচ্ছিন্ন মানুষ নিজে নিজে কার্যকরভাবে যুলুম এবং 
বৈষ্যমের মোকাবেলা করতে পারে না। এর জন্য কাজ করতে হয় সমষ্টিগতভাবে। আধুনিক যুগে সত্যিকারের দাবি 
আদায়ের কিংবা বড় ধরণের পরিবর্তনের যতো উদাহরণ আছে তার সবই অর্জিত হয়েছে কোন না কোন ধরণের 
সামষ্টিক কর্মসূচীর মাধ্যমে। শ্রমিক ইউনিয়ন, ট্ৰেড ইউনিয়ন, কৃষক আন্দোলন, ছাত্র আন্দোলন, গেরিলা যুদ্ধের 
কথা বলুন, কিংবা বিপরীত প্রান্তের লবি, প্রেশার গ্রুপ, সংখ্যালঘুদের অধিকার আন্দোলন বলুন--সবই কোন না 
কোন ধরণের সামষ্টিক, সংগঠিত প্রচেষ্টার ফল। 


বাংলাদেশের মুসলিমের বর্তমানের দুর্বলতাকে কাটিয়ে উঠতে হলে তাই বাস্তব দুনিয়াতে (অনলাইনে না) একত্রিত 
হতে হবে। বিচ্ছিন্ন মানুষগুলোকে পরিণত করতে হবে সমষ্টিতে। 


কোন মেইনস্ট্রিম রাজনৈতিক দল আমাদের সাহায্য করতে আসবে না। সাময়িকভাবে আমাদের কাছে টানলেও 
দিন শেষে তারা সাংস্কৃতিক জমিদার মন রেখে চলারই চেষ্টা করবে। 


বাহ্যিক শক্তি আমাদের সাহায্য করবে না। বরং আশেপাশের শক্তিরা আমাদের বিরুদ্ধে কাজ করবে। 


সংবিধান, জাতীয়তা, ইতিহাস কিংবা সংখ্যাগরিষ্ঠতার দোহাই দিয়েও লাভ হবে না। কারণ এই শব্দগুলোর সংজ্ঞা 
ঠিক করে সেকু্যুলার-কালচাড়াল জমিদাররাই। তারাই এগুলোর “সঠিক ব্যাখ্যা” ঠিক করে। 


কাজেই পরিবর্তন চাইলে আমাদের নিজেদের সংগঠিত হয়ে কাজ করতে হবে। এই সিরিষের শুরু থেকে আমরা 

যা কিছু আলোচনা করেছি__সেক্যুলার-প্রগতিশীল গোষ্ঠীর সামাজিক আধিপত্য ভাঙ্গা, সাংস্কৃতিক যুদ্ধ, আর্থসামাজিক 
সমস্যার আলোচনায় ইসলামকে উপস্থাপন করা, সর্বোপরি ইসলাম সামাজিক শক্তি হিসেবে হাজির করা-এই সব 
কিছু অর্জনের জন্য বাস্তব দুনিয়াতে কাজ করা আবশ্যক। 

আজকের এই ইসলামবিদ্বেষ, বৈষম্য, অপমান আর অবমাননা বন্ধ করতে চাইলে_ নিজের জন্মভূমিতে দ্বিতীয় 
শ্রেনীর নাগরিক হয়ে থাকার বাস্তবতাকে বদলাতে হলে-নিজেদেরকেই উদ্যোগ নিতে হবে। গ্রহণ করতে হবে 
দীর্ঘমেয়াদী স্ট্র্যাটিজি। আর তা বাস্তবায়ন করতে হবে সবর, ফিরাসাহ আর হিকমাহর সাথে। 


এখানে একটা বিষয় স্পষ্ট করা দরকার। বাস্তব দুনিয়াতে সংগঠিত হওয়া বলতে এখানে রাজনৈতিক সংগঠন বা 
এ জাতীয় কিছু তৈরি, কিংবা “গণতান্ত্রিক ইসলামী” দলের সাথে যুক্ত হবার কথা বলা হচ্ছে না। মিছিল, 
মানববন্ধন বা এধরণের উদ্যোগের কথাও বোঝানো হচ্ছে না। 


মিছিল, মানববন্ধনের মতো বিভিন্ন ধরণের কর্মসূচী অবশ্যই গ্রহণ করা যেতে পারে। কিন্তু এটা মূল কাজের একটা 
ছোট অংশ কেবল। এই ধরণের কর্মসূচীগুলো সাধারণত ইস্যুভিত্তিক হয়৷ অর্থাৎ, এই কর্মসূচীগুলো সাময়িক, এবং 
এগুলো মূল উদ্দেশ্যে পৌছানোর জন্য ব্যবহৃত কিছু মাধ্যম। মাধ্যমকে যেন আমরা উদ্দেশ্য মনে না করি। কোন 
নির্দিষ্ট ইস্যুতে কোন উদ্দেশ্য অর্জনের জন্য মিছিল করা যেতে পারে। কিন্তু মিছিল করাই যেন মূল উদ্দেশ্যে পরিণত 
না হয়৷ এই পার্থক্য বোঝা জরুরী। সুনির্দিষ্ট উদ্দেশ্য এবং উদ্দেশ্য অর্জনের দীর্ঘমেয়াদী কর্মকৌশল ও পরিকল্পনা 
না থাকলে কেবল মিছিল, অবরোধ কিংবা লংমার্চ দিয়ে দীর্ঘমেয়াদী পরিবর্তন আসবে না। তাতে লোক সমাগম 
যতো বেশিই হোক না কেন। 


সমাজের ওপর জমিদারদের আধিপত্য ভাঙ্গা এবং ইসলামকে সামাজিক শক্তি হিসেবে প্রতিষ্ঠিত করার জন্য বাস্তব 
দুনিয়াতে কাজ করতে গেলে প্রথমে মুসলিমদের মধ্যে আত্মপরিচয় ও আত্মবিশ্বাসের অনুভূতি জোরালো করতে 
হবে। তারপর সামাজিকভাবে সংঘবদ্ধ হতে হবে। যাতে মুসলিমরা; বিশেষ করে তরুণরা এমন কিছু প্ল্যাটফর্ম পায় 
যেখানে তারা একত্রিত হতে পারবে। যেখানে বিচ্ছিন্নতা থেকে বের হয়ে তারা সমষ্টির মাঝে শক্তি খুঁজে পাবে। 
এমন কিছু মঞ্চ তাদের জন্য তৈরি করতে হবে যেগুলোর মাধ্যমে সমাজের সামনে তারা নিজের কথা এবং 
চিন্তাগুলো তুলে ধরতে পারবে। 


সেটার শুরু হতে পারে কলেজ ও বিশ্ববিদ্যালয়ে “ইসলামী ইতিহাস” কিংবা “ইসলামী সভ্যতা ও চিন্তা” কেন্দ্রিক 
ক্লাব গড়ে তোলার মাধ্যমে। 

হতে পারে শিক্ষা প্রতিষ্ঠানগুলোতে “ইসলামবিদ্বেষের ব্যাপারে সচেতনতা” সৃষ্টির জন্য সংস্থা তৈরি করে৷ 
কিংবা হতে পারে আর্থসামাজিক বিভিন্ন ইস্যু নিয়ে ইসলামের অবস্থান বিশ্লেষণ ও সম্ভাব্য সমাধান উপস্থাপনের 
জন্য গবেষণা সংস্থা তৈরি করে। 

ভাঙ্গন, স্ক্ৰিন আসক্তি, ক্যারিয়ার আ্যাডভাইস- কাজ করার মতো ইস্যু অনেক। কাজ হতে পারে দাওয়াতী এবং 
ইসলাহী প্ল্যাটফর্মের মাধ্যমেও। 

ধরণ যাই হোক মূল আলোচনা ইসলাম এবং মুসলিম পরিচয়ের বিষয়টা থাকতে হবে স্পষ্টভাবে। ইসলামকে মূল 
ভিত্তি এবং দিকনির্দেশনা হিসেবে নেয়ার ব্যাপারটা থাকবে দাওয়াহর কেন্দ্রের এখানে লুকোচুরি করা যাবে না। 
একই সাথে লক্ষ্য রাখতে হবে আলোচনা বা বক্তব্য যেন নিরেট তাত্ত্বিক না হয়। মানুষ প্রভাবিত হবে যখন সে 
নিজের জীবনে ও সমাজে আপনার কথার প্রযোজ্যতা খুঁজে পাবে। বাস্তবতা থেকে বিচ্ছিন্ন তাত্বিক আলোচনা কিংবা 
শুধুমাত্র ব্যক্তিগত জীবনে আমলের তাগিদ এ ক্ষেত্রে অতোটা কার্যকরী হবে না। বরং মানুষকে দেখাতে হবে 
কিভাবে ইসলাম ব্যক্তি, পরিবার, সমাজ এবং শাসনের সমস্যারগুলোর সমাধান দেয়। 


এই পথ দীর্ঘ ও বন্ধুর। এবং এর শুরুটা কঠিন, রাতারাতি বিশাল কিছু করে ফেলার, শর্টকাট নেয়ার, কিংবা অল্প 


সময়ে বড় রিটার্নের সুযোগ এখানে তেমন একটা নেই। কাজ শুরু করতে হবে প্রাথমিক পর্যায় থেকে। তবে সব 
মহীরুহের শুরুটা ছোট্ট বীজ থেকেই হয়। 


3৪ 


